Πορτο Κουφο « ασπρο\nBookmark the permalink.\tΠορτο Κουφο\nby despinarion\tΚλειστο λιμανακι και ψαροχωρι στο πιο νοτιο ακρο της Σιθωνιας. Απο πολλα σημεια του λιμανιου νομιζεις πως βρισκεσαι σε λιμνη. Και ομως αναμεσα στα δυο βουνα υπαρχει ενα μικρο ανοιγμα που σε βγαζει στο πελαγος.\nΑπαραιτητη σταση στην ταβερνα του “Ψαρα” που θα φατε μια απο τις πιο νοστιμες ψαροσουπες της Μεσογειου.\nThis entry was posted in ταξιδια, Uncategorized and tagged Πορτο Κουφο, Ταβερνα ο Ψαρας, Porto Koufo.\n← το νησι, η φωτια, το αυριο\nΝεος Μαρμαρας →\n10 comments on “Πορτο Κουφο”\tNatassa says:\tAugust 26, 2012 at 3:39 pm\tΠόσο ήσυχα και καθόλου κοσμικά είναι στο Πόρτο Κουφό. Πανέμορφη η κεντρική σου φωτογραφία. Όσο για την ψαρόσουπα, σλουρπ!\ndespinarion says:\tSeptember 6, 2012 at 12:31 am\tΗ ψαροσουπα Νατασα ηταν πραγματικα απολαυση!\nPigkouinos says:\tAugust 27, 2012 at 5:17 am\tΧάζευα τις φωτό σου και μύρισε θάλασσα μέσα από το πισί μου.\ndespinarion says:\tSeptember 6, 2012 at 12:30 am\tΤι κανεις Πιγκουϊνε μου! Χαιρομαι που σε ξαναβλεπω παλιοπουλι!\nme (maria) says:\tAugust 27, 2012 at 7:12 am\tΓαλήνεψα!!\nΚαι πείνασα κιόλας..10 είναι η ώρα..θα με κάνεις να βγω να πάρω ψαράκι…\nΜε όμορφες εικόνες ξεκίνησα την εβδομάδα…!\ndespinarion says:\tSeptember 6, 2012 at 12:29 am\tΑργω να απαντησω στα σχολια τελευταια, προσπαθω να απολαυσω τις τελευταιες μερες του καλοκαιριου. Φιλια Μαρακι.\nPopi/tasteadvisor says:\tAugust 27, 2012 at 12:27 pm\tΌμορφο ταξίδι Δεσποινάκι λατρεύω τα ψαροχώρια!\ndespinarion says:\tSeptember 6, 2012 at 12:28 am\tΜα δεν υπαρχει τιποτα πιο ομορφο απο το να απολαμβανεις τα δωρα της φυσης κοντα στη φυση!\nΑχιλλέας says:\tMay 31, 2013 at 11:13 am\tΜάλλον δεν έχεις φάει αλλού στη Μεσόγειο ψαρόσουπα… Βρέθηκα πρόσφατα στον Ψαρά και το φαγητό ήταν εντελώς αδιάφορο. Η δε ψαρόσουπα που προτείνεις ακόμη μία αποτυχημένη επιλογή! Το μέρος πάντως είναι φανταστικό, η ομορφιά απερίγραπτη!\nΥ.Γ Φαγάκι νόστιμο θα βρεις στη περιοχή (να μην κάνω διαφήμιση) με σαφώς γευστικότερη υπεροχή🙂\ndespinarion says:\tJune 5, 2013 at 9:02 pm\tΕάν έχετε κατι καλύτερο να το προτείνετε.


Συντάξεις: Έρχονται αυξήσεις και αναδρομικά για παλαιούς συνταξιούχους - Τα ποσά - Newsbomb - Ειδησεις - News\nΟΙΚΟΝΟΜΙΑ 14/06/2021 19:16\nΣυντάξεις: Έρχονται αυξήσεις και αναδρομικά για παλαιούς συνταξιούχους - Τα ποσά\nΣυντάξεις - Δείτε εδώ όλες τις ειδήσεις: Αυξήσεις στις συντάξεις έως και πάνω από 200 ευρώ έρχονται από τον Ιούλιο και μετά με τον επανυπολογισμό του νόμου Βρούτση για τους παλαιούς συνταξιούχους με περισσότερα από 30 χρόνια ασφαλιστικού βίου.\n«Ζεστό» χρήμα στην τσέπη έως και 150 ευρώ θα δουν όσοι είχαν προσεγγίσει τα 40 χρόνια δουλειάς καθώς στόχος της βελτίωσης της ανταποδοτικότητας των συντάξεων είναι να ενισχυθούν τα κίνητρα για παραμονή στο σύστημα. Οι αυξήσεις θα πληρωθούν όμως σε 5 ετήσιες δόσεις.\nΑμέσως μετά την καταβολή των αυξήσεων και των αναδρομικών στους «νέους» συνταξιούχους, θα «τρέξει» ο επανυπολογισμός για τις συντάξεις των «παλιών» συνταξιούχων, δηλαδή εκείνων που βγήκαν στη σύνταξη προ της 13ης Μαίου 2016, με πάνω από 30 έτη ασφάλισης. Έτσι, με τις συντάξεις Αυγούστου (τέλος Ιουλίου) παλαιοί συνταξιούχοι (συνταξιοδότηση πριν από τον Μάιο του 2016) θα λάβουν αυξήσεις και αναδρομικά σε εφαρμογή του νέου ασφαλιστικού νόμου.\nΑυξήσεις στις συντάξεις που θα υπερκαλύψουν και θα μηδενίσουν άμεσα την προσωπική διαφορά, θα έχουν με τον επανυπολογισμό συντάξεων περισσότεροι από 180.000 παλαιοί συνταξιούχοι ΙΚΑ και Tαμείων ΔΕΚΟ-τραπεζών που αποχώρησαν με 30 και άνω έτη ασφάλισης.\nΩστόσο, οι περισσότεροι παλιοί συνταξιούχοι δεν θα πάρουν αυξήσεις στο χέρι αλλά στα... χαρτιά.\nΠραγματικές αυξήσεις (στην τσέπη) έως και 150 ευρώ θα δουν όσοι προσεγγίζουν τα 40 χρόνια δουλειάς, καθώς στόχος της βελτίωσης της ανταποδοτικότητας των συντάξεων είναι να ενισχυθούν τα κίνητρα για την παραμονή στο σύστημα για 35 και 40 χρόνια.\nΠαράδειγμα από τον δικηγόρο κ. Διονύση Τεμπονέρα:\nΣυνταξιούχος με 35 έτη ασφάλισης, με μέσο όρο συντάξιμων αποδοχών 1.500 ευρώ, η σύνταξή του σήμερα είναι 837,68 ευρώ.\nΈχει προσωπική διαφορά 33,44 ευρώ.\nΜετά τον επανυπολογισμό η σύνταξη θα ανέλθει σε 887,03 ευρώ.\nΣύμφωνα με τον κ. Τεμπονέρα, έξι κατηγορίες παλαιών συνταξιούχων με περισσότερα από 30 έτη ασφαλιστικό βίο, θα λάβουν αύξηση πάνω από την προσωπική διαφορά που καταγράφεται σήμερα στο εκκαθαριστικό τους\nΟι κατηγορίες των «παλιών» συνταξιούχων που θα λάβουν αυξήσεις και αναδρομικά :\nΑπό την 1η Ιανουαρίου 2023, που προβλέπεται το «ξεπάγωμα» των ονομαστικών αποδοχών των συνταξιούχων, η αρνητική προσωπική διαφορά θα αποσβεσθεί πιο γρήγορα, οδηγώντας επίσης πιο γρήγορα σε πραγματικές αυξήσεις στις κύριες συντάξεις και των παλαιών συνταξιούχων.\nΌπως ορίζεται με τα ισχύοντα (νόμος Βρούτση), από 01/01/2023 οι αυξήσεις στις συντάξεις θα είναι σε ποσοστό 50% κατά τη μεταβολή του ΑΕΠ και κατά 50% από τη μεταβολή του Δείκτη Τιμών Καταναλωτή. Αυτό σημαίνει ότι αν το ΑΕΠ αυξηθεί κατά 4% και ο ΔτΚ αυξηθεί κατά 2,5%, τότε η αύξηση στις συντάξεις θα είναι γύρω στο 3%-3,2%.\nΟ επανυπολογισμός στις συντάξεις με παράλληλη ασφάλιση\nΣτους συνταξιούχους με παράλληλη ασφάλιση που αποχώρησαν μετά τις 13/5/2016, ο επανυπολογισμός θα φέρει μεγάλη αύξηση καθώς οι συντελεστές αναπλήρωσης του νόμου 4670/2020 από τα 30 έτη και άνω θα αυξηθούν περαιτέρω από τον επανυπολογισμό και της ειδικής προσαύξησης 0,075% που προστίθεται στις συντάξεις όσων έχουν πληρώσει διπλές εισφορές.\nΓια τους παλιούς συνταξιούχους, που είχαν πληρώσει εισφορές με παράλληλη ασφάλιση σε δυο Ταμεία, δεν προβλέπεται προσαύξηση και θα πάρουν μόνον την αύξηση των βελτιωμένων συντελεστών αναπλήρωσης από τα 30 έτη ασφάλισης και άνω. Ωστόσο ο παράλληλος χρόνος που είχαν με εισφορές μπορεί να αξιοποιηθεί και να πάρουν δεύτερη ανταποδοτική σύνταξη εφόσον συμπληρώνουν το 67ο έτος και έχουν παράλληλη ασφάλιση με 16 έτη και άνω.


Νεαροί που Είναι σαν Αναζωογονητικές Δροσοσταλιές — ΔΙΑΔΙΚΤΥΑΚΗ ΒΙΒΛΙΟΘΗΚΗ της Σκοπιάς\nw02 15/9 σ. 8-9\nΝεαροί που Είναι σαν Αναζωογονητικές Δροσοσταλιές\nΈνα Μέρος Όπου Ακμάζουν οι Νεαροί\n“Γιατρειά και Αναζωογόνηση”\n‘Δροσοσταλιές’ του Ιεχωβά Ανάμεσα σε Πολλούς Λαούς\nΝέοι που Υπηρετούν τον Θεό\nΟ ΙΗΣΟΥΣ ΧΡΙΣΤΟΣ αναμφίβολα αναφερόταν και στους νεότερους ακολούθους του όταν είπε: «Ελάτε σε εμένα . . . και εγώ θα σας αναζωογονήσω». (Ματθαίος 11:28) Όταν οι άνθρωποι άρχισαν να του φέρνουν τα παιδιά τους, οι μαθητές του προσπάθησαν να τους σταματήσουν. Αλλά ο Ιησούς είπε: «Αφήστε τα παιδάκια να έρχονται σε εμένα· μην προσπαθείτε να τα σταματήσετε». Ο Ιησούς μάλιστα «πήρε τα παιδιά στην αγκαλιά του και άρχισε να τα ευλογεί». (Μάρκος 10:14-16) Αναμφισβήτητα, ο Ιησούς θεωρούσε τα παιδιά πολύτιμα.\nΗ Αγία Γραφή μιλάει για πιστούς νεαρούς και νεαρές, καθώς και για μικρότερα παιδιά, που θέτουν εξαίρετο παράδειγμα υπηρετώντας τον Θεό. Μια «ομάδα . . . νεαρών αντρών» που είναι αναζωογονητικοί σαν δροσοσταλιές προλέγεται στο βιβλίο των Ψαλμών. Οι Ψαλμοί μιλούν επίσης για “νεαρούς” και «παρθένες» που αινούν το όνομα του Ιεχωβά.—Ψαλμός 110:3· 148:12, 13.\nΗ παρομοίωση με τις δροσοσταλιές είναι κατάλληλη, επειδή η δροσιά συνδέεται με αφθονία και ευλογία. (Γένεση 27:28) Οι δροσοσταλιές είναι απαλές και αναζωογονητικές. Σε αυτόν τον καιρό της παρουσίας του Χριστού, πάρα πολλοί νεαροί Χριστιανοί προσφέρουν πρόθυμα και με ενθουσιασμό τον εαυτό τους. Σαν αναζωογονητικές δροσοσταλιές, πολλοί νέοι και νέες υπηρετούν τον Θεό χαρωπά και βοηθούν τους συλλάτρεις τους.—Ψαλμός 71:17.\nΟι Χριστιανοί νεαροί δεν είναι αναζωογονητικοί μόνο για τους άλλους. Βρίσκουν και οι ίδιοι αναζωογόνηση στην υπηρεσία τους. Η οργάνωση του Θεού παρέχει ένα περιβάλλον όπου μπορούν να ακμάζουν. Διατηρώντας υψηλές ηθικές αρχές, οι νέοι και οι νέες απολαμβάνουν στενή σχέση με τον Θεό. (Ψαλμός 119:9) Μέσα στην εκκλησία επίσης ασχολούνται με υγιείς δραστηριότητες και βρίσκουν καλούς φίλους—παράγοντες οι οποίοι συμβάλλουν σε ικανοποιητική και γεμάτη νόημα ζωή.\nΝιώθουν οι ίδιοι οι Χριστιανοί νεαροί σαν «δροσοσταλιές»; Γνωρίστε την Τάνια, μια κοπέλα η οποία συμμετέχει ενεργά στις δραστηριότητες της εκκλησίας και αφιερώνει με χαρά περισσότερες από 70 ώρες το μήνα στη διακονία. Πώς νιώθει; «Νιώθω αναζωογονημένη και ενθαρρυμένη», λέει. «Το να έχω τον Ιεχωβά και την επίγεια οργάνωσή του στη ζωή μου αποτελεί για εμένα “γιατρειά και αναζωογόνηση”».—Παροιμίες 3:8.\nΗ Άριελ, μια άλλη νεαρή ολοχρόνια διάκονος, εκτιμάει την πνευματική τροφή που λαβαίνει μέσα στην εκκλησία. «Όταν πηγαίνω στις Χριστιανικές συναθροίσεις καθώς και στις συνελεύσεις περιφερείας και περιοχής και μπορώ να απολαμβάνω τα συμπόσια στο πνευματικό τραπέζι του Ιεχωβά, πραγματικά αναζωογονούμαι πνευματικά», αναφέρει η ίδια. «Ενθαρρύνομαι επίσης καθώς γνωρίζω ότι έχω συνεργάτες σε όλο τον κόσμο». Περιγράφοντας την υπέρτατη πηγή αναζωογόνησης, λέει: «Είναι εξαιρετικά αναζωογονητικό να έχω φίλο τον Ιεχωβά, ιδιαίτερα όταν ακούω για τα τρομερά πράγματα που επιφέρει αυτό το σύστημα στους ανθρώπους ή όταν τα βλέπω προσωπικά να συμβαίνουν».—Ιακώβου 2:23.\nΣε ηλικία 20 ετών, ο Αβισαί υπηρετεί ως ολοχρόνιος κήρυκας και διακονικός υπηρέτης στην εκκλησία. Περιγράφει την εμπειρία του ως εξής: «Νιώθω αναζωογονημένος επειδή γνωρίζω πώς να αντεπεξέρχομαι σε πολλά προβλήματα που αντιμετωπίζουν οι νεαροί σήμερα. Η αλήθεια της Γραφής με έχει βοηθήσει να παραμένω συγκεντρωμένος σε αυτό που χρειάζεται να κάνω για να υπηρετώ τον Ιεχωβά ολόψυχα».\nΣτα πρώτα χρόνια της εφηβείας του, ο Αντουάν ήταν οξύθυμος. Κάποτε χτύπησε κάποιον συμμαθητή του με μια καρέκλα και χρησιμοποίησε ένα μολύβι για να τρυπήσει κάποιον άλλον. Ο Αντουάν δεν ήταν αναζωογονητικό άτομο! Αλλά η εκπαίδευση από τη Γραφή άλλαξε τη συμπεριφορά του. Τώρα, σε ηλικία 19 ετών και υπηρετώντας ως διακονικός υπηρέτης και ολοχρόνιος διάκονος στην εκκλησία, λέει: «Ευχαριστώ τον Ιεχωβά που μου επέτρεψε να αποκτήσω γνώση για αυτόν και που με βοήθησε να διακρίνω ότι χρειαζόταν να ασκώ εγκράτεια και να αλλάξω την πορεία μου. Με αυτόν τον τρόπο, έχω αποφύγει πολλά προβλήματα».\nΟι άλλοι παρατηρούν την αναζωογονητική στάση των νεαρών Χριστιανών. Ο Ματέο είναι ένας νεαρός Μάρτυρας στην Ιταλία. Η δασκάλα του αποφάσισε ότι όποιος μαθητής της τάξης χρησιμοποιούσε αισχρή γλώσσα θα έπρεπε να πληρώσει ένα μικρό πρόστιμο. Λίγο καιρό αργότερα, τα παιδιά ζήτησαν να καταργηθεί αυτός ο κανόνας επειδή, όπως είπαν, «είναι αδύνατον να μη χρησιμοποιούμε άσχημη γλώσσα». «Ωστόσο», εξηγεί ο Ματέο, «η δασκάλα είπε ότι δεν ήταν έτσι, και έθεσε εμένα, έναν Μάρτυρα του Ιεχωβά, ως παράδειγμα, επαινώντας με μπροστά σε όλη την τάξη για την καθαρή γλώσσα που χρησιμοποιώ».\nΣε μια σχολική αίθουσα στην Ταϋλάνδη γεμάτη άτακτα παιδιά, η δασκάλα κάλεσε τον 11χρονο Ρατσά να σταθεί μπροστά σε όλη την τάξη και τον επαίνεσε για τη συμπεριφορά του, λέγοντας: «Γιατί δεν παραδειγματίζεστε όλοι σας από αυτόν; Είναι επιμελής στα μαθήματα και έχει καλούς τρόπους». Κατόπιν είπε στους μαθητές: «Μου φαίνεται, όμως, πως θα έπρεπε να γίνετε Μάρτυρες του Ιεχωβά σαν τον Ρατσά για να βελτιώσετε τη διαγωγή σας».\nΕίναι συγκινητικό να βλέπει κάποιος χιλιάδες Χριστιανούς νεαρούς να γνωρίζουν καλύτερα τον Ιεχωβά και να κάνουν το θέλημά του. Τέτοιοι θαυμάσιοι νέοι εκδηλώνουν σοφία σπάνια για την ηλικία τους. Ο Θεός είναι σε θέση να τους βοηθήσει να πετύχουν στην τωρινή τους ζωή καθώς επίσης να τους χαρίσει ένα ένδοξο μέλλον στον ερχόμενο νέο κόσμο. (1 Τιμόθεο 4:8) Στην άγονη από πνευματική άποψη γη αυτού του παρόντος συστήματος πραγμάτων, που είναι γεμάτη δυσαρεστημένους και απογοητευμένους νεαρούς, οι Χριστιανοί νέοι αποτελούν αναζωογονητική αντίθεση!


ΗΜΕΡΗΣΙΑ ΠΙΕΡΙΑΣ: «Πράσινο» το ντέρμπι, 70-62 μέσα στο ΣΕΦ\n«Πράσινο» το ντέρμπι, 70-62 μέσα στο ΣΕΦ\nΓια δεύτερη φορά στη φετινή σεζόν ο Παναθηναϊκός έφυγε νικητής από το ΣΕΦ, αυτή τη φορά με 70-62 επί του Ολυμπιακού για την 6η αγωνιστική της Euroleague.\nΟ Ολυμπιακός με όπλο την πιεστική άμυνά του πέρασε μπροστά με 47-44 στο 29' χάρη στον Μακ Λιν, όμως πάλι τον τελευταίο λόγο είχε ο Παναθηναϊκός, που με φόλοου κάρφωμα του Γκάμπριελ και τρίποντο του Ρίβερς με ταμπλό από τα 8 μέτρα, έκανε το 47-49 στο 30'.\nΟι πράσινοι δεν έμειναν εκεί, με τον Λεκαβίτσιους και τον Βουγιούκα έφτασαν τη διαφορά στους 7 (49-56 στο 32', 51-58 στο 33') και την κράτησε εκεί ο Λοτζέσκι με τρίποντο στο 35΄ (54-61). Με πέντε συνεχόμενους πόντους από τον Λεκαβίτσιους έγινε το 54-66 και κάπου εκεί τελείωσαν όλα. Το τελικό 62-70 ήρθε με ευκολία για τον Παναθηναϊκό, που έκανε το 2 στα 2 φέτος απέναντι στον αιώνιο αντίπαλό του.\nΟΛΥΜΠΙΑΚΟΣ (Σφαιρόπουλος): ΜακΛιν 10, Παπαπέτρου 11 (2), Αγραβάνης 1, Μιλουτίνοφ 4 (2/7 δ, 7 ρ), Στρέλνιεκς 18 (3/5δ, 3/5τρ), Πρίντεζης 3 (1/5δ, 0/3τρ), Παπανικολάου 2, Μάντζαρης 9 (1), Ρόμπερτς 3, Τόμπσον 1.\nΠΑΝΑΘΗΝΑΪΚΟΣ (Πασκουάλ): Σίνγκλετον 5 (1/2δ, 1/4τρ, 6ρ), Ρίβερς 12 (3/3δ, 2/4τρ), Παππάς 2, Γκιστ 15 (2/4δ, 3/4τρ), Βουγιούκας 2, Λεκαβίτσιους 14 (5/8δ, 1/2τρ), Γκάμπριελ 5 (1τρ, 5ρ), Λοτζέσκι 9 (3/4δ, 1/2τρ), Καλάθης 6, Αντετοκούνμπο.


OK!Thess | Thessaloniki's Innovation Ecosystem\nΣυνεργάτης στα πρώτα βήματα\nOK!Thess is Thessaloniki’s leading startup hub and a catalyst for the growth of the local innovation ecosystem.\nWe help entrepreneurs bring innovative ideas to market through an acceleration program that includes training, coaching, matchmaking with mentors and access to capital.\nOK!Thess is also the place where community meetups and open events allow like-minded peers to mix and connect.\nΕγγράψου στις ενημερώσεις μας!\nΗ Καινοτομία στη Βόρεια Ελλάδα και οι φορείς που τη στηρίζουν 3.0\nΜε μεγάλη χαρά σας προσκαλούμε στο πρώτο δια ζώσης διήμερο Συνέδριο «Η Καινοτομία στη Βόρεια Ελλάδα και οι φορείς που τη στηρίζουν 3.0»\nΝέος 14ος Κύκλος Επιτάχυνσης\nΤο OK!Thess προσκαλεί καινοτόμες επιχειρηματικές και ερευνητικές ομάδες να δηλώσουν συμμετοχή στον 14ο κύκλο επιτάχυνσης για να λάβουν υποστήριξη στα πρώτα τους βήματα στην καινοτόμο επιχειρηματικότητα.\nΟι 14 startups που ξεχώρισαν και εντάσσονται στον 13ο κύκλο επιτάχυνσης\nΓνωρίστε τις 14 startups που ξεχώρισαν και εντάσσονται στον 13ο κύκλο επιτάχυνσης, μετά την ολοκλήρωση του online Bootcamp\nJob Openings - OK!Thess is recruiting!\nΘέση εργασίας στο OK!Thess\n"Pop-Machina Workshop | Plasticpreneurs | SKG Makers"\nPOP MACHINA: Οι εργασίες στις εγκαταστάσεις του circular makerspace στο ΟΚ!Thess πλησιάζουν προς το τέλος τους, και οι SKG Makers περιμένουμε να σας υποδεχτούμε, να βρεθούμε όλοι μαζί από κοντά, και να ξεκινήσουμε τις δημιουργικές μας δράσεις.\nInnovative Greek Tourism for the Future\nΗ Βρετανική Πρεσβεία στην Αθήνα και το OK!Thess έχουν τη χαρά να σας προσκαλέσουν σε τρία διαδικτυακά θεματικά εργαστήρια και έναν διαγωνισμό για την υλοποίηση μικρής κλίμακας δράσεων και προγραμμάτων στον τομέα του Τουρισμού.\nMediτωρα: Eφαρμογή διαλογισμού στα ελληνικά για βελτίωση της ψυχικής ευεξίας\nΤεχνικές χαλάρωσης από την καθημερινή ένταση και το stress και βελτίωση της συγκέντρωσης για όσους θέλουν να παραμένουν ήρεμοι, χωρίς άγχος και αρνητικά συναισθήματα.\nΕλληνικά παιδικά audiobook από την Kukoo για να ακους τα αγαπημένα σου παραμύθια και βιβλία κάθε στιγμή\nHλεκτρονική πλατφόρμα ακρόασης audiobook στα ελληνικά, με επαγγελματική ποιότητα στον ήχο και στην απόδοση, με προσεκτικά επιλεγμένο περιεχόμενο, καθώς και με υπηρεσίες online/offline streaming.\nΗ Spiti Experts σου βρίσκει online τους κατάλληλους επαγγελματίες τεχνικών εργασιών για το σπίτι σου\nΗ πλατφόρμα της Spiti Experts έχει εντοπίσει επαγγελματίες με γνώση και κατάρτιση στις τεχνικές εργασίες και τους συνδέει με το κοινό που τους αναζητά.\nΤο MamaSnack φέρνει στο σπίτι σας υγιεινά και γευστικά παιδικά σνακ\nΜε ένα τηλεφώνημα ή μήνυμα προσφέρετε στα παιδιά σας υγιεινά σνακ με θρεπτικά συστατικά επιλεγμένα από παιδική διατροφολόγο, ειδικά για τις διατροφικές τους ανάγκες.\nΗ Morphe αναπτύσσει λογισμικό για τρισδιάστατες εκτυπώσεις για ιατρικές εφαρμογές\nΗ Morphe ειδικεύεται στην κατασκευή τρισδιάστατων εκτυπωμένων ομοιωμάτων ασθενών που πάσχουν από καρκίνο και συνεχίζει να αναπτύσσει εργαλεία για ιατρικές και άλλες απαιτητικές εφαρμογές.\nΟλιστική προσέγγιση στην κατάδυση για εναλλακτικές διακοπές με την Blue Mind\nΗ Blue Mind απευθύνεται σε όποιον αισθάνεται ότι πιέζεται από τους εντατικούς ρυθμούς της ζωής και επιθυμεί να βιώσει στις διακοπές τους μια ευχάριστη, περιπετειώδη και ψυχαγωγική εμπειρία ανασυγκρότησης.\n3D Surgical Printings: Μοντέλα τρισδιάστατης εκτύπωσης για προ-εγχειρητική προσομοίωση\nΗ 3DSP παρέχει υψηλής ακρίβειας τρισδιάστατα ανατομικά μοντέλα σε χειρουργούς που εκτελούν περίπλοκες χειρουργικές επεμβάσεις έτσι ώστε να προβούν σε προ-εγχειρητική προσομοίωση.\nΗ πλατφόρμα του Piney συνδέει επιχειρήσεις με το κατάλληλο κοινό, χρησιμοποιώντας τη “δύναμη” των χρηστών του Instagram\nΟι χρήστες του Instagram έχουν δωρεάν πρόσβαση στην πλατφόρμα με προσφορές/ μορφές επιβράβευσης με αντάλλαγμα να προωθήσουν την επιχείρηση στο προφίλ τους.\nΗ Mobase ταυτοποιεί φυτικά και ζωικά προϊόντα & δίνει λύση στο πρόβλημα της νοθείας\nΗ Mobase έχει ταυτοποιήσει περισσότερα από εξήντα διαφορετικά είδη, διασφαλίζοντας έτσι την αξιοπιστία τους και προσδίδοντας προστιθέμενη αξία στα προϊόντα τους.\nΜετάβαση στο ψηφιακό εργοστάσιο από το ENFORGE για μέγιστη παραγωγικότητα\nΔιαδικτυακή υπηρεσία (SaaS) κατάλληλη για εφαρμογές Industry 4.που διευκολύνει τον προγραμματισμό και τη διαχείριση της παραγωγής για μεταποιητικές βιοτεχνίες.\nΠρωτότυπα & εκπαιδευτικά παιχνίδια από την Prototypingames κατάλληλα και για τα άτομα με πρόβληματα όρασης\nΠαιχνίδια υψηλής ποιότητας, κατάλληλα για την ανάπτυξη της κοινωνικότητας και της γνώσης. Εκτός από τα παιδιά με τους γονείς τους, μπορούν να τα απολαύσουν μαζί χωρίς φραγμούς και άτομα με τύφλωση ή περιορισμένη όραση.\nΟι 15 startups που ξεχώρισαν και εντάσσονται στον 12ο κύκλο επιτάχυνσης\nΟμάδες με καινοτόμες ιδέες στα πεδία του medtech, του τουρισμού, του agritech & της πληροφορικής που θα παρακολουθήσουν το πλήρες πρόγραμμα επιτάχυνσης του OK!Thess\nΗ Renthis2me αναπτύσει πλατφόρμα οικονομίας διαμοιρασμού για αντικείμενα καθημερινής χρήσης\nH πλατφόρμα που συνδέει όσους διαθέτουν ανεκμετάλλευτα αντικείμενα προς ενοικίαση με τα άτομα που τα χρειάζονται, ώστε να βιώσουν νέες εμπειρίες χωρίς να είναι εμπόδιο το κόστος.\nΤο RoofRate σε βοηθάει να βρεις σπίτι από απόσταση, σαν να ήσουν εκεί!\nΥπηρεσία εύρεσης και αξιολογήσης mid και long term κατοικίας σε μια νέα πόλη ή περιοχή χωρίς την ανάγκη της φυσικής παρουσίας, με τη λήψη κριτικών από local reviewers.\nΤο Dobe στηρίζει εργαζόμενους και εταιρείες με πρωτότυπα ψυχομετρικά εργαλεία\nΤο DOBE αναπτύσσει μια διαδικτυακή πλατφόρμα για την αξιολόγηση και ανάλυση δεδομένων των εργαζομένων, χρησιμοποιώντας πρωτότυπα ψυχομετρικά εργαλεία.\nZero Foods: Plant based τρόφιμα εμπνευσμένα από ελληνικές γεύσεις\nΧορτοφαγικά προϊόντα κρέατος που προάγουν την περιβαλλοντικά βιώσιμη, υγιεινή και χορτοφαγική διατροφή από υψηλής ποιότητας ελληνικά παραγόμενα υλικά.\nΤην Πέμπτη η διαδικτυακή εκδήλωση "Η καινοτομία στη Βόρεια Ελλάδα & οι φορείς που την στηρίζουν"\nΤο OK!Thess σε συνεργασία με το πρόγραμμα NBG Business Seeds της Εθνικής Τράπεζας & το Αριστοτέλειο Πανεπιστήμιο Θεσσαλονίκης διοργανώνουν διαδικτυακή εκδήλωση για την καινοτομία στην Ελλάδα.\nSuper Relief: Καινοτόμος πρόταση για την αντιμετώπιση των παθήσεων του παχέος εντέρου\nΠτυσσόμενο υποπόδιο τουαλέτας για πρόληψη και αντιμετώπιση της δυσκοιλιότητας, των αιμορροΐδων και πολλών παθήσεων του παχέος εντέρου με φυσικό τρόπο.\nSmart Cities: Διαδραστικές ημερίδες για τις νέες τεχνολογίες στη λειτουργία των πόλεων\nTo OK!Thess αφιερώνει τον μήνα Οκτώβριο στις "Έξυπνες Πόλεις" με 4 ημερίδες, στις οποίες ομιλητές και κοινό θα επιχειρήσουν να βρουν πώς το smart γίνεται business.\nΤο OK!Thess προσκαλεί καινοτόμες επιχειρηματικές και ερευνητικές ομάδες να δηλώσουν συμμετοχή στον 12ο online κύκλο επιτάχυνσης για να λάβουν υποστήριξη στα πρώτα τους βήματα στην καινοτόμο επιχειρηματικότητα.\nWindwave: Υπεράκτιο σύστημα παραγωγής ηλετρικής ενέργειας από αιολική και κυματική ενέργεια\nΤο σύστημα Windwave αφορά τη συνεκμετάλλευση της διαθέσιμης υπεράκτιας αιολικής και κυματικής ενέργειας για την παραγωγή /αποθήκευση ηλεκτρικής ισχύος.\nΗ Act4energy αναπτύσσει συστήματα παραγωγής βιοαερίου για αγροδιατροφικές επιχειρήσεις\nYπηρεσίες έρευνας και ανάπτυξης στη βιομηχανική και περιβαλλοντική βιοτεχνολογία για μικρομεσαίες επιχειρήσεις του αγροδιατροφικού χώρου.\nΚαλλιτέχνες από 9 διαφορετικές τέχνες "συναντιούνται" στην πλατφόρμα του Artivistic\nΈνα δίκτυο για τις καλές τέχνες, στο οποίο καλλιτέχνες και επαγγελματίες στο χώρο της τέχνης, έρχονται σε επαφή για νέες επαγγελματικές προοπτικές σε διεθνές επίπεδο, προβάλλοντας την δουλειά τους online!\nLevart: Η “έξυπνη” εφαρμογή που οργανώνει τα ταξίδια σου με ένα swipe\nΑνακάλύψε προορισμούς και δραστηριότητες που ταυτίζονται με την προσωπικότητα σου και ταιριάζουν στην παρέα σου, εξοικονομώντας χρόνο και αποφεύγοντας πολύωρες αναζήτησεις.\nΗ WeReflect βελτιώνει την ακουστική και οπτική άνεση στους εσωτερικούς χώρους με ειδικά αρχιτεκτονικά στοιχεία\nΗ WeReflect έρχεται να λύσει το πρόβλημα της κακής ακουστικής και υψηλής αντήχησης στους εσωτερικούς χώρους σχεδιάζοντας ηχοαπορροφητικά στοιχεία με οικολογικά υλικά.\nOliveex: Εφαρμογές Internet of Things στην αποθήκευση τροφίμων\nΗ Oliveex παρέχει μια ολοκληρωμένη λύση στην αποθήκευση τροφίμων και συγκεκριμένα στην κατηγορία των τροφίμων που δέχονται χημικές ζυμώσεις.\nMantility: Διαδικτυακή gallery μαντιλιών που αποτυπώνει την τέχνη σε μετάξι\nΗ Mantility σε συνεργασία με Έλληνες σχεδιαστές δημιουργεί υψηλής ποιότητας μεταξωτά μαντίλια που φέρουν τις αξίες του σύγχρονου ελληνικού design και της παράδοσης της μεταξουργίας.\nTryquestion: Καινοτόμος εφαρμογή που φέρνει σε απευθείας επαφή τον ταξιδιώτη με το κατάλυμα της επιλογής του\nΗ tryquestion συνδέει σε πραγματικό χρόνο τον ενδιαφερόμενο για κάποιο κατάλυμα με την αντίστοιχη επιχείρηση, προκειμένου να επιτευχθεί η πιο συμφέρουσα συμφωνία.\nSurvey Design Assistant: Η εφαρμογή που δίνει “έξυπνη” και αυτόματη καθοδήγηση για online surveys\nΈνα χρήσιμο εργαλείο για όσους ασχολούνται με την έρευνα είτε περιστασιακά είτε επαγγελματικά, για γρήγορο σχεδιασμό ερωτηματολογίων και αξιόπιστα ερευνητικά αποτελέσμάτα.\nEgreeno: Αγνά φυσικά απορρυπαντικά με καινοτόμα χαρακτηριστικά & συστατικά της ελληνικής γης\nΠρωτοποριακά οικολογικά απορρυπαντικά με ιδιαίτερα πρόσθετα φυτικά συστατικά της ελληνικής γης, ιδανικά για μωρά, παιδιά και όσους πάσχουν από αλλεργίες.\nSKG & Piraeus Makers: FabLab Barcelona Webinar\nΜια μοναδική ευκαιρία να γνωριστούν και να συνδεθούν οι κοινότητες των makers της Θεσσαλονίκης, του Πειραιά και της Βαρκελώνης.\n"Πωλήσεις: Από το άνοιγμα έως το κλείσιμο" - Νέο Open Masterclass με στελέχη του ομίλου Kleemann\nΣτο Open Masterclass θα παρουσιαστούν οι βασικές έννοιες στρατηγικής πωλήσεων αλλά και πρακτικές συμβουλές προώθησης ενός προϊόντος στην αγορά.\nOpen Masterclass στο OK!Thess: Digital marketing για startups\nΣτο νέο online Open Masterclass του OK!Thess την Τρίτη 28/7 θα παρουσιαστούν πρακτικά εργαλεία για να δοκιμάσει μια startup αρχικού σταδίου ένα νέο προϊόν/υπηρεσία στην αγορά.\nOpen masterclass στο OK!Thess: Game changing startups & Δημιουργικότητα\nΣτο διαδικτυακό Open Masterclass "Επίλυση προβλημάτων, Δημιουργικότητα & Διαφήμιση" o Δημήτρης Παξιμάδης θα μιλήσει για την εφαρμογή της δημιουργικής σκέψης στην επίλυση προβλημάτων.\nTo Metavallon VC στο ΟΚ!Thess για προσωπικές συναντήσεις με startups\nΣτόχος της επίσκεψης είναι να πραγματοποιηθούν μισάωρες 1:1 συναντήσεις με τεχνολογικές startups και spin-off που βρίσκονται στο στάδιο αναζήτησης χρηματοδότησης.\nOffice Hours από το LAUNCHub Ventures σε συνεργασία με το OK!Thess\nTo LAUNCHub Ventures καλεί όσες startups βρίσκονται σε στάδιο χρηματοδότησης σε online 1:1 συναντήσεις τη Δευτέρα 29 Ιουνίου.\nΤο SKG Makers Meetup ξεκινάει στη Θεσσαλονίκη, με συνεργατικό χώρο για τους δημιουργούς\nΣτο 1ο SKG Makers Meetup που θα πραγματοποιηθεί online την Τετάρτη 1η Ιουλίου, θα γίνει ανταλλαγή απόψεων και συζήτηση για τη δημιουργία του συνεργατικού makerspace.\nPower Up Your Business: Δωρεάν webinars για ενδυνάμωση των επιχειρήσεων από το The People’s Trust & το OK!Thess\nΤα webinars έχουν σκοπό να ενισχύσουν τις δεξιότητες των νέων επιχειρηματιών και να τους βοηθήσουν να οδηγήσουν την επιχείρησή τους στο επόμενο επίπεδο.\nΟι 16 νέες ομάδες που εντάχθηκαν στον 11ο online κύκλο επιτάχυνσης του OK!Thess\nΠρόκειται για ομάδες με καινοτόμες ιδέες στα πεδία του τουρισμού, της διατροφής, του περιβάλλοντος, της πληροφορικής και άλλων κλάδων τεχνολογίας.\nΜε αριθμό ρεκόρ συμμετοχών από όλο τον κόσμο ολοκληρώθηκε το πρώτο online Bootcamp του OK!Thess\nΤο επίπεδο , η πρόοδος κατά τη διάρκεια του Bootcamp και η συνολική παρουσία των 35 ομάδων εντυπωσίασε την κριτική επιτροπή και τους startup coaches του OK!Thess.\nCtrlEat: Πλατφόρμα online delivery για ειδικές διατροφικές ομάδες\nΒοηθάει τα άτομα με ιδιαίτερες διατροφικές ανάγκες όπως vegan, lactose-free και gluten-free να βρουν γεύματα delivery. Παράλληλα δίνει τη δυνατότητα στα καταστήματα να διευρύνουν το πελατολόγιό τους.\nΤα βήματα από την ιδέα μέχρι ένα επιτυχημένο business model και τη γέννηση μιας startup από τον Δημήτρη Παξιμάδη\nO Δημήτρης Παξιμάδης, μέλος του ΚΕΜΕΛ, εξηγεί πώς μια ιδέα μπορεί να δομηθεί σε επιτυχημένο business model και στη συνέχεια σε μια startup, αναφέροντας τα απαραίτητα βήματα και εργαλεία.\nTravel2Fit: Το #1 λογισμικό δημιουργίας προτάσεων για σύγχρονους ταξιδιωτικούς συμβούλους\nΗ πλατφόρμα απλουστεύει τη διαδικασία πωλήσεων εξατομικευμένων ταξιδιών για τους ταξιδιωτικούς συμβούλους, δημιουργώντας προτάσεις για προορισμούς.\nΟnline το 13ο Thessaloniki UX Meetup με θέμα «Design Heroes and Designing for Good»\nΤη Δευτέρα 11 Μαΐου ο UX Researcher, Doug Collins θα μιλήσει για ένα θέμα που δεν παύει ποτέ να είναι επίκαιρο, «Design Heroes and Designing for Good».\nH Astone αξιοποιεί βιομηχανικά απόβλητα και κατασκευάζει οικολογικό υλικό για τη βιομηχανία της μόδας\nΠρόκειται για μια 100% βιοδιασπώμενη, αδιάβροχη και ανθεκτική μεμβράνη κατάλληλη για την κατασκευή ενδυμάτων, παπουτσιών και διαφόρων αξεσουάρ.\nWebinar Ψυχολογίας από την Covid-19 Response Greece\nΠρόκειται για δωρεάν webinars ψυχολογίας με στόχο να βοηθηθούν όσοι έχουν ανάγκη υποστήριξης για να ανταποκριθούν στις ειδικές απαιτήσεις της εποχής.\nCovid -19: Αντίκτυπο και στη νεοφυή επιχειρηματικότητα στην Ελλάδα\nΟ συντονιστής του OK!Thess, Αντώνης Ηλίας και ο program manager, Δημήτρης Κουρτέσης εκτιμούν τον αντίκτυπο στη νεοφυή επιχειρηματικότητα στην Ελλάδα από την πανδημία.\nΜε τρία απλά βήματα η ψηφιακή πλατφόρμα Agro-U συνδέει αγρότες που αναζητούν εργατικό δυναμικό με όσους ενδιαφέρονται να εργαστούν στα χωράφια.\nΑιτήσεις για τον πρώτο online κύκλο επιτάχυνσης του OK!Thess\nΓια πρώτη φορά, λόγω της πανδημίας του κορωνοϊού, ο 11ος κύκλος επιτάχυνσης του OK!Thess θα πραγματοποιηθεί αποκλειστικά διαδικτυακά.\nReNew: Σύστημα πρόβλεψης παραγωγής ενέργειας για τα αιολικά πάρκα\nΈνα support decision system για διαχειριστές αιολικών πάρκων, το οποίο προβλέπει την παραγωγή ενέργειας για αποτελεσματικότερη χρήση των πόρων.\nOpen Webinar: Ηγεσία και επιχειρηματικότητα\nΣτο webinar που θα πραγματοποιηθεί την Τετάρτη 22 Απριλίου ο Χρήστος Κρητικός θα αναπτύξει το θέμα της ηγεσίας και του μεταβαλλόμενου ρόλου της στη νέα εποχή.\nMakerspace για την ενίσχυση της κυκλικής οικονομίας στο OK!Thess από το Pop Machina\nΤο έργο φέρνει σε επαφή ανθρώπους με κοινότητες κυκλικής παραγωγής και τους υποστηρίζει με προγράμματα κατάρτισης και εξειδικευμένες επιχειρηματικές υπηρεσίες.\nH iQBuilding μειώνει το λειτουργικό κόστος των κτιρίων μέσω λογισμικού\nΗ ομάδα της iQBuilding αποτελείται από ηλεκτρολόγους μηχανικούς με πολυετή εμπειρία και προσφέρει στους τεχνικούς ένα ψηφιακό πολυεργαλείο για τα κτίρια.\nΠροκήρυξη θέσεων εργασίας για την κάλυψη αναγκών marketing και data management\nΤο OK!Thess αναζητά συνεργάτες που θα αναλάβουν την υποστήριξη του Οργανισμού σε θέματα Marketing και Συλλογής/Διαχείρισης Δεδομένων.\nΗ Foodality βοηθάει στον περιορισμό του food waste στα ξενοδοχεία\nΜε το μότο «αν δεν χρειάζεται, δεν θέλω να παραχθεί» η Foodality στοχεύει στον περιορισμό του food waste στις επαγγελματικές κουζίνες με σεβασμο στο περιβάλλον.\nΣτην άμεση προσπάθεια αντιμετώπισης των κρίσιμων προβλημάτων και αναγκών που προκύπτουν από την πανδημία αποφάσισε να συνδράμει μια ανοιχτή κοινότητα εθελοντών η «COVID-19 Response Greece».\nΤο OK!Thess προσαρμόζεται στα νέα δεδομένα του Covid-19\nΜε γνώμονα την προστασία όλων αναβάλλονται όλες οι εκδηλώσεις έως το τέλος Μαρτίου. Tα masterclasses του 10ου κύκλου επιταχυνσης συνεχίζονται μέσω on-line πλατφόρμας\nΑναβάλλεται το Startup Weekend Τhessaloniki\nTo Startup Weekend ήταν προγραμματισμένο για τις 20-22 Μαρτίου και η αναβολή του κρίθηκε αναγκαία σύμφωνα με τις τελευταίες εξελίξεις σχετικά με τη διάδοση του κορωνοϊού.\nFleetpass: Μια digital πλατφόρμα για την οργάνωση στόλου οχημάτων\nΤο Fleetpass βοηθά τις εταιρείες με στόλο οχημάτων να οργανώνουν διαδρομές, να παρακολουθούν και να επικοινωνούν με τους οδηγούς άμεσα, μόνο με τη χρήση smartphone.\nΑναβολή για το Agri-Food Masterclass του Orange Grove\nΗ απόφαση βασίστηκε στις τελευταίες εξελίξεις που αφορούν την εξάπλωση κρουσμάτων του κορωνοϊού στη χώρα μας.\nΑναβάλλεται το workshop για νέους επιχειρηματίες από το The People's Trust\nΤο workshop «Πώς να προσελκύσετε νέους πελάτες φυσικά και ψηφιακά» ήταν προγραμματισμένο για τις 9 Μαρτίου και αναβάλλεται λόγω του κορονοϊού.\nΟ Μάρτιος στο OK!Thess\nΤο 8ο Agri-Food Masterclass, το Startup Weekend και η ημερίδα για την «Καινοτομία και τους φορείς που τη στηρίζουν» είναι μερικές μόνο από τις εκδηλώσεις στο ΟΚ!Thess.\nWorkshop για το πώς να προσελκύσετε νέους πελάτες από το The People’s Trust\nΈνα workshop για νέους επιχειρηματίες για την προσέλκυση νέων πελατών φυσικά αλλά και ψηφιακά.\nΤο lamedusastore προωθεί σύγχρονους Έλληνες σχεδιαστές και παραγωγούς\nΤο lamedusastore.com είναι ένα marketplace στο οποίο θα φιλοξενούνται και θα προωθούνται σύγχρονοι Έλληνες σχεδιαστές και παραγωγοί από όλη την Ελλάδα.\nΟι εξελίξεις για τη γεωργία ακριβείας στο Digital Analytics Meetup #22\nΣτο Digital Analytics Meetup #22 που θα πραγματοποιηθεί την Τρίτη 25 Φεβρουαρίου στο ΟΚ!Thess θα συζητηθούν οι εξελίξεις που φέρνει η τεχνολογία και η χρήση των δεδομένων στη γεωργία ακριβείας.\nENVIRA: Η εφαρμογή ποu βοηθά τις ασφαλιστικές εταιρίες στο risk management\nΗ ENVIRA είναι μια από τις ομάδες του 10ου κύκλου του ΟΚ!Τhess, η οποία υπολογίζει την πιθανότητα φυσικών καταστροφών με τη χρήση δορυφορικών δεδομένων από το Copernicus.\nOpen Day στο ΟK!Τhess: Γνώρισε το Κέντρο Καινοτομίας & Επιχειρηματικότητας\nΘέλεις να κάνεις τα πρώτα σου βήματα στη νεοφυή επιχειρηματικότητα και αναζητάς την κατάλληλη υποστήριξη; Σε περιμένουμε στο Open Day του OK!Thess το Σάββατο 22 Φεβρουαρίου.\nΤο 78ο Open Coffee Thessaloniki στο OK!Thess: Startups & Remote work!\nΕπαγγελματίες οι οποίοι ζουν στη Θεσσαλονίκη και δουλεύουν για εταιρείες του εξωτερικού θα μεταφέρουν τις εμπειρίες τους.\nΤο 8ο Agri-Food Masterclass του Orange Grove στο ΟΚ!Thess\nΤο workshop αγρο-επιχειρηματικότητας που διοργανώνει η Ολλανδική Πρεσβεία σε συνεργασία με το Orange Grove και το OK!Thess το Μάρτιο.\nTo Global Game Jam στο ΟΚ!Τhess για ένα 48ωρο δημιουργίας παιχνιδιών\nΤο Global Game Jam επιστρέφει για ένα μοναδικό τριήμερο δημιουργίας παιχνιδιών από την Παρασκευή 31 Ιανουαρίου έως την Κυριακή 2 Φεβρουαρίου!\nΜε επιτυχία ολοκληρώθηκε χθες το Bootcamp του OK!Thess στο οποίο ξεχώρισαν 12 ομάδες με πρωτότυπες καινοτόμες επιχειρηματικές ιδέες.\nΑναζητώντας την καινοτομία στο Bootcamp του ΟΚ!Τhess\nΤο OK!Thess υποδέχτηκε στο Bootcamp για τον 10ο κύκλο επιτάχυνσης 23 ομάδες με πρωτότυπες ιδέες, με όραμα και θέληση να προχωρήσουν την ιδέα τους σε ένα βιώσιμο επιχειρηματικό μοντέλο.\nΤο Open Coffee Thessaloniki LXXVII την Τρίτη στο OK!Thess\nΤο OK!Thess έχει την χαρά να φιλοξενήσει την 77η συνάντησή του Open Coffee Thessaloniki την ερχόμενη Τρίτη 21 Ιανουαρίου στις 19:00.\nTο OK!Thess προσλαμβάνει - Ιανουάριος 2020\nΠροκήρυξη θέσης εργασίας για την κάλυψη αναγκών υποστήριξης του OK!Thess σε προετοιμασία – οργάνωση τεχνικής υποδομής – και υποστήριξης εκδηλώσεων του OK!Thess\nΔεκέμβριος στο OΚ!Thess\nΚάτι τρέχει στο ΟΚ!Thess τις επόμενες ημέρες! Πλούσια δράση περιλαμβάνει το πρόγραμμα εκδηλώσεων του ΟΚ!Thess για τον μήνα Δεκέμβριο με μια σειρά από εκδηλώσεων οι οποίες περιλαμβάνουν μεταξύ άλλων meetups, ανοιχτά masterclasses, διαγωνισμούς καινοτομίας και workshops.\nΓνωρίστε τις ομάδες του 9ου κύκλου επιτάχυνσης του OK!Thess\nΜε 11 ομάδες έτοιμες να αναπτύξουν την καινοτόμο επιχειρηματική τους ιδέα άρχισε ο 9ος κύκλος επιτάχυνσης του ΟΚ!Thess.\nΕπενδυτικές ευκαιρίες σε startups στο Demo Day του OK!Thess Αριθμός ρεκόρ συμμετοχών και συναντήσεων στο Demo Day με έντονο επενδυτικό ενδιαφέρον για νεοφυείς επιχειρήσεις! Με επιτυχία ολοκληρώθηκε το 5o Demo Day που διοργάνωσε το OK!Thess, ο επιταχυντής νεοφυών επιχειρήσεων που δημιουργήθηκε με πρωτοβουλία τoυ Δήμου Θεσσαλονίκης, κατά τη διάρκεια της 84ης ΔΕΘ.\nΈρχεται το 5ο Thessaloniki Demo Day του OK!Thess\nΤο OK!Thess αναζητά καινοτόμες ιδέες και καλεί startups που θέλουν να παρουσιάσουν την επιχειρηματική τους προσπάθεια σε επενδυτές στο Thessaloniki Demo Day που διοργανώνουμε στις 12 Σεπτεμβρίου 2019.\nΕπερχόμενες Ανοιχτές Συναντήσεις


Scripta Manent τ.91 | Δρόμος της Αριστεράς\nΑρχική στήλες Scripta Manent τ.91\nΣεραφείμ Μάξιμος (1899 – 1962): «Οικουμενική» – Μια κυβερνητική δικτατορία στη Βουλή και διά της Βουλής στο λαό. Ανθολόγος ο Λουκάς Αξελός.\nΤο χαρακτηριστικότερο και το πιο σημαντικό γνώρισμα της Βουλής του 1926 ήτανε ότι δίνοντας, από διαφόρους λόγους και για διαφόρους σκοπούς, κατά παμψηφία σχεδόν, την ψήφο της υπέρ της «Οικουμενικής» μεταβίβασε ουσιαστικά τα δικαιώματά της ως νομοθετικό σώμα στην εκτελεστική εξουσία. Δεν ελέγχει πια τώρα το κοινοβούλιο την κυβέρνηση, άλλα η κυβέρνηση το κοινοβούλιο.\nΗ νομοθετική εργασία έχει συγχωνευθεί με την εκτελεστική εξουσία κατά τέτοιο τρόπο, ώστε η Βουλή να ψηφίζει υποχρεωτικά όλα τα νομοσχέδια πού έχουν εγκριθεί προηγουμένως από τους αρχηγούς των αστικών κομμάτων ως κυβέρνηση, από την Οικουμε¬νική και να συζητεί εκείνα μονάχα, που η κυβέρνηση, τα μέλη της, δίνουν την άδεια να συζητήσει. Μια κυβερνητική δικτατορία στη Βουλή και διά της Βουλής στο λαό. Μια συγκέντρωση, μια απαλλοτρίωση των δικαιωμάτων της Βουλής υπέρ της εκτελεστικής εξουσίας. Αυτή είναι η κατάσταση της Οικουμενικής. Κατάσταση που δεν μπορεί να ανατραπεί από την ίδια την Βουλή, παρά μονάχα αν τα κόμματα διασπάσουν το κοινό μέτωπο, από λόγους που δε θα οφείλονται ασφαλώς στην ελαττωματική λειτουργία του Kοινοβουλίου.\nΜε την Οικουμενική κυβέρνηση η Βουλή του 1926 διαιρέ¬θηκε σε δυο στρατόπεδα: ένα κυβερνητικό -όλα τα αστικά κόμματα- και ένα αντικυβερνητικό, η κοινοβουλευτική ομάδα του «Ενιαίου Μετώπου», οι κομμουνιστές.\nΗ διαίρεση αυτή ούτε τυχαία ήτανε, ούτε στενά κοινοβουλευτική. Απέρρεε από το νέο ταξικό διαφορισμό που δημιούργησε η μεταπολεμική εξέλιξη, φανέρωνε υπεροχή του ταξικού στο κομματικό στοιχείο. Όλα τα κυβερνητικά κόμματα ήτανε κόμματα αστικά, το μόνο αντικυβερνητικό κόμμα ήταν το επαναστατικό κόμμα. Τάξη και κόμμα, κόμμα και εκτελεστική εξουσία, τάξη και εκτελεστική εξουσία συγχωνευθήκανε σε μια νέα αντινομία που μια κοινωνική ανάγκη, βαθύτερα αστική, την επέβαλε.\nΨηφίζοντας ασυζητητί, κάθε κυβερνητικό νομοσχέδιο η Βουλή του 1926 έφερε σε αντίθεση προς τις λαϊκές εργατοχωρικές μάζες, όχι μόνο τα κόμματα, μα και τον ίδιο τον εαυτό της, ως Βουλή.\nΕφ’όσον η γραμμή τάξεως που τα κόμματα, ως κυβέρνηση, είχανε υιοθετήσει, προκάλεσε γενική κατακραυγή μέσα στις μεγάλες μάζες του έθνους, ήτανε αδύνατο να παραμείνουν, όχι μόνο η Οικουμενική, όχι μόνο «κυβέρνηση συνασπισμού», μα και η Βουλή. Ολόκληρο το συγκρότημα: νομοθετικό σώμα και εκτελεστική εξουσία, κόμματα και κυβέρνηση, αρχίσανε να καταπίπτουν. Η διάλυση της Οικουμενικής κατέληξε, στο τέλος, σε διάλυση της Βουλής.\nΣεραφείμ Μάξιμος, Κοινοβούλιο ή δικτατορία;,\nεκδ. «Στοχαστής», Αθήνα 1975.


Τραπέζι: Nalyssa Green\nΣε πρώτο πρόσωπο: Με λένε Ναλύσσα. Καλά είμαι. Παίζω μουσική. Τραγουδάω, παίζω θέρεμιν, ακορντεόν, πλήκτρα, κιθάρα κι ό,τι προκύψει. Έχω παίξει με πολλούς ανθρώπους στο παρελθόν, στο παρόν είμαι μέλος της κολεκτίβας του Λεών, και στο μέλλον ό,τι ήθελε προκύψει. Αν τελικά αυτός ο κόσμος σωθεί, θα το χρωστάμε στην αλληλεγγύη. Δεν έχω σπουδάσει μουσική. Είναι απλώς μια ανάγκη μου. Απενοχοποίηση της ανάγκης τώρα. Γράφω πάντα τραγούδια. Τώρα ετοιμάζεται ο δίσκος μου (ψάχνω πάκατζινγκ). Τον λένε Barock και είναι πολύ του γούστου μου. Τον φτιάξαμε μαζί με τον Σπιρ που έκανε ηχητική αρχιτεκτονική με αρχαία μέσα, έδωσε αγάπη και ομορφιά και μετά τον έκλεψε η πατρίδα. Είμαι πολύ κατά του στρατού. Φέτος θα κάνουμε λάιβ. Θα παίζουμε τα τραγούδια μου έγω, ο Στάμος και ο Βαγγέλης. Μ'ενδιαφέρει η πρόκληση εμβύθισης μέσα από πολυμεσικό περφορμινγκ βασισμένο στη στυγνή ειλικρίνεια. Μου αρέσει το ρετρό, το μετρό, ο χριστούλης, η όμορφη ποπ, η ομορφιά εν γένει, η τσιπούρα, και οι κέδροι. Είμαι πεπεισμένη πως τίποτα δε γίνεται τυχαία, αλλά τα πάντα είναι σχετικά. Προωθώ την αγάπη πάνω απ' όλα (μιας και όλα τα άλλα είναι αδιέξοδο), την κατάρριψη του φόβου, την κριτική προσέγγιση σε αντίθεση με την κεκτημένη ταχύτητα των δίχως επιχειρήματα πρέπει, τον υπαρκτό σουρεαλισμό και την επάνοδο της θηλυκής ουσίας.\nΑπό πού βγαίνει το ψευδώνυμό σου;\nΤο Nalyssa είναι το nickname που χρησιμοποιώ από τα νιάτα μου. Ήταν πάντα το όνομα του ηλεκτρονικού μου εαυτού. Κατ’ αρχάς ήταν το όνομα του χαρακτήρα μου όταν έπαιζα lineage (ένα online rpg game). Έπειτα ήταν το mail μου, ο λογαριασμός myspace, youtube, facebook, lastfm κτλ. Όσον αφορά τις μουσικές όλοι γνωριστήκαμε μέσω myspace άρα εγώ ήμουν η Nalyssa. Τη Nalyssa τη βλέπω κάπως σαν το stage alter ego μου. Το πράσινο είναι το αγαπημένο μου χρώμα.\nΜίλησέ μας για το παράξενο όργανο που παίζεις, το θέρεμιν και πώς αποφάσισες να καταπιαστείς με αυτό.\nΤο θέρεμιν είναι το πρώτο ηλεκτρονικό όργανο (1928). Το πλέον άταστο όργανο, το μόνο που παίζεται χωρίς να το ακουμπάς. Έχει δύο κεραίες που δημιουργούν ηλεκτρομαγνητικά πεδία γύρω τους και ο θερεμινίστας παρεμβάλλει τα χέρια του σε αυτά τα πεδία και έτσι παράγεται ήχος. Ο ήχος του είναι επιβλητικός, δραματικός και χαρακτηριστικότατος. Έγινε γνωστό από τα soundtracks των θρίλερ του '70. Είναι ένας ήχος που υποσυνείδητα όλοι γνωρίζουμε και τον σχετίζουμε με το συναίσθημα του φόβου. Εγώ γνώρισα το θέρεμιν πριν 2-3 χρόνια πετυχαίνοντας ένα βίντεο της Clara Rockmore. Σαγηνεύτηκα, το απέκτησα και άρχισα να παίζω. Η σχέση μου με το θέρεμιν είναι πολύ ιδιαίτερη. Βρήκα σ’ αυτό έναν τρόπο να χειρίζομαι τον ήχο με τα χέρια μου με την άνεση και την εκφραστικότητα που μόνο η φωνή μου έδινε ως μέσο. Το δικό μου θέρεμιν το λένε Sakura. Είναι κερασί και πανέμορφο.\nΔεν ακούω πολύ ραδιόφωνο. Στο σπίτι παίζει μόνο Τρίτο Πρόγραμμα. Το συμβατικό ραδιόφωνο μάλλον ξεψυχά. Η λογική των playlists απέκλεισε τον ανθρώπινο παράγοντα και οδήγησε στην εξαφάνιση του ραδιοφωνικού παραγωγού. Κι αυτό στέρησε από το ραδιόφωνο την ποιότητα του. Η ανάπτυξη των ιντερνετικών σταθμών φαντάζει ως ένα κάποιο φως στην άκρη του σκοτεινού αυτού τούνελ...\nΜίλησέ μας για τα live σου. Αναφέρεις "εμβύθιση μέσα από πολυμεσικό περφορμινγκ βασισμένο στη στυγνή ειλικρίνεια". Εξηγήσου.\nΤο πρώτο μου live έλαβε χώρα την Παρασκευή 24/9 στη σκηνή του 6 d.o.g.s. Πρόκειται για μια διοργάνωση μιας καινούριας ομάδας νέων ανθρώπων των Arte Fiasco που στόχος τους είναι να κάνουν ωραία live, φέρνοντας μπάντες κυρίως του εξωτερικού που δεν υπήρχε περίπτωση να μας έρθουν σύμφωνα με τα υπάρχοντα δεδομένα. Κι όλα αυτά με μη κερδοσκοπική λογική. Η μπάντα μου αποτελείται από εμένα που παίζω πλήκτρα, κιθάρες, θέρεμιν και τραγουδώ, το Stam (Flakes) που παίζει μπάσο και κιθάρα και τον Bagg (Lumiere Brother) που παίζει τύμπανα. Έκτακτη εμφάνιση κάνει η Danae Eco στα πλήκτρα. Το live performing δεν είναι μια αναπαραγωγή ήχου μόνο. Αυτό είναι το cd… Επί σκηνής συντελείται μια τελετή που μιλά σε όλες τις αισθήσεις στοχεύοντας κυρίως το αυτί. Η συναυλία είναι μια σύμβαση κατά την οποία μπορείς να υποδυθείς έναν ρόλο: αυτόν του εαυτού σου. Όπως ακριβώς σου βγαίνει αυτός να είναι, απεκδυόμενος από κοινωνικές συμβάσεις. Στυγνή ειλικρίνεια. Η σκηνή είναι ο μόνος χώρος που δεν ντρέπομαι. Όταν σε κοιτάνε όλοι ως μαζικό κοινό χωρίς προσωπικές ταυτότητες είναι σα να είσαι απόλυτα μόνος. Και έτσι μπορείς να εκφραστείς στο 100%, να βγάλεις όλο το πάθος και το συναισθηματικό φορτίο και να τα αφήσεις πάνω εκεί. Μπορεί όλα αυτά να ακούγονται κάπως μελό αλλά δεν μπορώ να τα εξηγήσω καλύτερα λεκτικά. Είναι απλά η θεωρητική βάση για να ξεκινήσω να το ψάχνω στην πράξη. Έτσι κι αλλιώς όλα αυτά που κάνουμε όσοι ασχολούμαστε με τα καλλιτεχνικά δεν είναι παρά μια συνεχής έρευνα και πειραματισμός. Τα ρέστα επί σκηνής.\nΑυτοπροσδιορίζεσαι στο μπαρόκ. Δώσε μας 3 χαρακτηριστικές λέξεις γι' αυτό το είδος εν έτει 2010.\nΤο Baroque σα συνολική αισθητική (από την αρχιτεκτονική, τη ζωγραφική ως τη μουσική) είναι ένα ρεύμα που με ιντριγκάρει. Η υπερβολή, η κλασική ομορφιά, η πολυτέλεια και όλα αυτά βουτηγμένα στην παρακμή. Θολά, χαμένα στο χρόνο. Δεν ταιριάζουν στο τώρα. Το δικό μου Baroque γράφεται διαφορετικά: Barock. Έχει μέσα του το rock. Είναι η προσαρμογή εκείνης της ατμόσφαιρας στο τώρα, διηθημένη μέσα από μένα. Το Barock μου είναι μίνιμαλ μέσα στη σκουριασμένη χλιδή του. Έχει τσέμπαλο παιγμένο σε midi, χρυσοποίκιλτες κορνίζες που περιβάλλουν τον Bob Σφουγγαράκη, τα μωβ All star της Μαρίας-Αντουανέττας, θέρεμιν στο ρόλο βιολιών και εικόνες τις Παναγίτσας και του Χριστούλη. Διάλεξε όποιες τρεις λέξεις από τις παραπάνω σου κάνουν καλύτερα. Γιατί έτσι κι αλλιώς τα πράματα στη ζωή είναι πιο ενδιαφέροντα όταν γίνονται διαδραστικά.\nΘα ήθελες κάποια στιγμή να αναμετρηθείς και επισήμως με τον ελληνικό στίχο;\nΈχω και ελληνικά τραγούδια. Σπάνια γράφω πια στα ελληνικά στίχους, μα είναι ένα θέμα που με ενδιαφέρει πολύ. Είναι ένα πολύ δύσκολο στοίχημα να ταιριάξεις ελληνικό στίχο με δυτικότροπη μουσική. Βασικά η ελληνική μουσική είναι φτιαγμένη πάνω στην ελληνική γλώσσα. Όταν μελοποιώ ελληνικούς στίχους συνήθως βγαίνει ζεϊμπέκικο. Το αγαπώ το ζεϊμπέκικο αλλά θα ήθελα ιδανικά να βρω έναν τρόπο να ταιριάξω τη δυτική ποπ μουσική που ακούω και γράφω με τη μητρική μου γλώσσα. Την ψάχνω αυτή τη χρυσή τομή. Προς το παρόν μου είναι πιο αυθόρμητο, πιο εύκολο και πιο προσωπικό να τραγουδάω κυρίως στα αγγλικά.\nΣόλο πορεία ή μέλος συγκροτήματος;\nΚαι η μοναχικότητα και η ομαδικότητα έχουν τα προτερήματα και τα μειονεκτήματα τους. Στη μοναξιά είσαι πιο προσωπικός και φορτισμένος, πιο κοντά στο υποσυνείδητο, στο τραχύ εσωτερικό εγώ σου. Όταν ενώνεις τη δύναμη σου με άλλους έχεις περισσότερη δυναμική, πολλαπλασιασμένη ενέργεια, περισσότερο ραφινάρισμα και τελειοποίηση. Το σόλο είναι πιο κοντά στην ανάγκη και περικλείει την ένταση και τη δυναμική αυτής. Η μπάντα είναι κάτι πιο εκλεπτυσμένο. Είναι σύνθεση και περισσότερα του ενός επίπεδα κριτικής. Προσωπικά, θα ήθελα να έχω και τα δύο. Η αλήθεια είναι ότι μου λείπει η λογική της μπάντας μέσα στην οποία όλα τα μέλη της εκφράζονται στον ίδιο βαθμό και συνεργαζόμενα δημιουργούν ένα κοινό αποτέλεσμα. Βέβαια αυτό στην πραγματικότητα δεν είναι πολύ εύκολο να συμβεί γιατί πρέπει να συνυπάρξουν ατομικότητες ικανές να επικοινωνούν πάρα πολύ καλά μεταξύ τους. Είναι απαραίτητο να θαυμάζουν και να χρειάζονται ο ένας αυτό που έχει να δώσει ο άλλος. Επίσης πρέπει να ταιριάζουν οι στόχοι τους, η αισθητική τους, τα ωράρια τους και οι χαρακτήρες τους… Δύσκολα πράγματα. Η ιστορία μας έχει διδάξει όμως πως όταν πετυχαίνει κάτι τέτοιο το αποτέλεσμα είναι μαγικό.\nΟ δίσκος είναι πανέτοιμος και ανεβασμένος ολάκερος στο myspace μου. Προσεχώς θα έχω site όπου θα κατεβαίνει δωρεάν. Σε απτή μορφή θα πωλείται στα live μου. Θα κάνουμε αρκετά live. Στις 27 του μηνός ανοίξαμε τη Μαριέττα Φαφούτη στο Αλάβαστρο. Μετά 26 Οκτωβρίου (του Αγίου Δημητρίου-μεγάλη η χάρη του) στο Κ44-ΤΩΡΑ, και για το Νοέμβρη ετοιμάζουμε κάτι ιδιαίτερο στο νέο αναδιαμορφωμένο Bios. Ιδανικά θα’ θελα να παίξουμε σε διάφορους χώρους με διαφορετικά concepts κάθε φορά, εκμεταλλευόμενοι την ατμόσφαιρα και την ενέργεια του κάθε χώρου. Από μπουζούκια, πλατείες μέχρι θέατρα και αρχαιολογικούς χώρους. Θα ήθελα να γράψω σχετικά άμεσα κι άλλο δίσκο. Έχω πολλά τραγούδια μέσα στο κεφάλι που πρέπει να υπάρξουνε ενορχηστρωμένα-ηχογραφημένα για να τα ξεπεράσω, να έρθουν τα επόμενα. Σκέφτομαι και το εξωτερικό. Σαν κάτι πολύ- πολύ μακρινό, άυλο, θολό, ασαφές μα ενδιαφέρον. Κάθε πράμα στον καιρό του κι ο κολιός τον Αύγουστο. Η φιλοσοφική θεωρία μου που συνοψίζεται στο σύμβολο της τσιπούρας βασίζεται στην εναρμόνιση με το περιβάλλον, στη γνώση της προσωπικής άγνοιας και της ασημαντότητας της ύπαρξης δίπλα στην ύψιστη της σημασία, καθώς και στη συνέπεια ως προς την ειλικρίνεια και την ανάγκη για πλήρωση επιθυμιών: Ό, τι είναι να’ ρθει, θε να’ ρθει. Ένα βήμα τη φορά. Ό, τι πρέπει να γίνει θα γίνει. Άλλωστε τα πάντα είναι σχετικά μα τίποτα δε γίνεται τυχαία.\nΥπέγραψε ο Χρήστος Α. Μιχαήλ στις 6:51 μ.μ.\nO MIKEIUS ΤΟΥ ΓΝΩΣΤΟΥ ΜΠΛΟΓΚ "ΦΑΕ ΕΝΑ ΜΑΛΑΚΑ" ΜΙΛΑ ΑΠΟΚΛΕΙΣΤΙΚΑ ΣΤΟ BLOGO GR\n21 Νοεμβρίου 2010 - 6:53 μ.μ.\nΑυτό πώς σχετίζεται με τη Ναλύσσα;\n21 Νοεμβρίου 2010 - 7:08 μ.μ.


sepe.gr - COVID-19: Η Ε.Ε. εντείνει τη δράση της κατά της παραπληροφόρησης\nΕκτός από τον αντίκτυπο της στη δημόσια υγεία και στην οικονομία, η πανδημία του κορωνοϊού συνοδεύτηκε από ένα επικίνδυνο κύμα παραπληροφόρησης. Το κύμα των fake news έθεσε σε κίνδυνο τη δημόσια υγεία, παρεμποδίζοντας τις προσπάθειες αναχαίτισης της πανδημίας και προκαλώντας εγκληματικές συμπεριφορές.\nΗ Ε.Ε. ενισχύει τις προσπάθειες ενάντια στην παραπληροφόρηση, διασφαλίζοντας παράλληλα την ελευθερία της έκφρασηςΥπό αυτά τα δεδομένα, η Ευρωπαϊκή Ένωση εντείνει αυτήν την περίοδο τις προσπάθειες αντιμετώπισης αυτής της "επιδημίας της παραπληροφόρησης", διασφαλίζοντας παράλληλα την προστασία της ελευθερίας της έκφρασης. Για παράδειγμα, η Επιτροπή αναμένεται να προκηρύξει πρόσκληση υποβολής προτάσεων, ύψους €9 εκατ., με σκοπό τη στήριξη της έρευνας σχετικά με την παραπληροφόρηση για την COVID-19.\nΝωρίτερα τον Ιούνιο, οι ευρωβουλευτές συζήτησαν το ζήτημα της καταπολέμησης της παραπληροφόρησης για τον κορωνοϊό και τον αντίκτυπό της στην ελευθερία της έκφρασης. Η συζήτηση επικεντρώθηκε στις επιπτώσεις της παραπληροφόρησης και στην ανάγκη ανάληψης δράσης τόσο για την καταπολέμησή της, όσο για την αντιμετώπιση των αδικαιολόγητων περιορισμών των θεμελιωδών δικαιωμάτων και της ελευθερίας της έκφρασης με αφορμή την πανδημία.\nΣτη διάρκεια της συζήτησης, η Αντιπρόεδρος της Επιτροπής αρμόδια για θέματα Αξιών και Διαφάνειας, κυρία Βιέρα Γιούροβα, χαιρέτισε τα μέτρα που έλαβαν οι διαδικτυακές πλατφόρμες για την αντιμετώπιση της παραπληροφόρησης κατά τη διάρκεια της πανδημίας. Τόνισε, ωστόσο, ότι υπάρχει ακόμα περιθώριο βελτίωσης: η Επιτροπή κάλεσε τις πλατφόρμες να υποβάλουν μηνιαίες εκθέσεις σχετικά με τις δράσεις και τις πολιτικές τους ενάντια στην παραπληροφόρηση για τον κορωνοϊό.\nΟι ευρωβουλευτές υποστήριξαν ευρέως τις ενέργειες της Επιτροπής για την καταπολέμηση της παραπληροφόρησης, επισημαίνοντας, όμως, την ανάγκη θέσπισης αυστηρότερης νομοθεσίας. Ορισμένοι ευρωβουλευτές, μάλιστα, εξέφρασαν την ανησυχία τους για την εποπτεία των ελεγκτών γεγονότων (fact checkers) και τις ενδεχόμενες επιπτώσεις στην ελευθερία του λόγου.\nΣε ψηφοφορία, που διεξήχθη την περασμένη Πέμπτη, το Κοινοβούλιο συγκρότησε ειδική επιτροπή για εξωτερικές παρεμβάσεις, συμπεριλαμβανομένης της παραπληροφόρησης, σε όλες τις δημοκρατικές διαδικασίες εντός της Ευρωπαϊκής Ένωσης. Επιπλέον, την 1η Ιουνίου, ξεκίνησε η λειτουργία του Ευρωπαϊκού Παρατηρητηρίου Ψηφιακών Μέσων, το οποίο αναμένεται να καταπολεμήσει την παραπληροφόρηση μέσω της δημιουργίας μιας διατομεακής κοινότητας, αποτελούμενης από ελεγκτές γεγονότων, πανεπιστημιακούς ερευνητές και άλλους ενδιαφερόμενους φορείς.\nΘυμίζουμε ότι τον Μάρτιο, το Ευρωπαϊκό Συμβούλιο δεσμεύτηκε να καταπολεμήσει την παραπληροφόρηση με διαφανή, έγκαιρη και τεκμηριωμένη επικοινωνία σχετικά με τις ενέργειές τους. Στις 10 Ιουνίου, η Επιτροπή πρότεινε μέτρα για την αντιμετώπιση της "επιδημίας της παραπληροφόρησης".\nΗ πρωτοβουλία "Getting the facts right" επικεντρώνεται στα εξής σημεία:\nΚατανόηση: διάκριση μεταξύ παράνομου περιεχομένου και επιβλαβούς, αλλά νόμιμου περιεχομένου.\nΕπικοινωνία: η Ε.Ε. θα συνεχίσει να δρα ενεργά κατά της παραπληροφόρησης.\nΣυνεργασία: ενίσχυση της συνεργασίας μεταξύ θεσμικών οργάνων της Ε.Ε., κρατών - μελών, διεθνών φορέων, όπως ο Παγκόσμιος Οργανισμός για την Υγεία (ΠΟΥ) και το ΝΑΤΟ, αλλά και φορέων της κοινωνίας των πολιτών με στόχο την καταπολέμηση της παραπληροφόρησης.\nΔιαφάνεια: οι διαδικτυακές πλατφόρμες θα πρέπει να υποβάλλουν μηνιαίες εκθέσεις σχετικά με τις δράσεις τους κατά της παραπληροφόρησης και να ενισχύσουν τη συνεργασία τους με “ελεγκτές γεγονότων” σε όλα τα κράτη - μέλη.\nΠροστασία της ελευθερίας του λόγου: η Επιτροπή θα συνεχίσει να παρακολουθεί στενά το αντίκτυπο των έκτακτων μέτρων που λαμβάνουν τα κράτη - μέλη εν μέσω της κρίσης του κορωνοϊού στους νόμους και στις αξίες της Ε.Ε.\nΕυαισθητοποίηση: ενίσχυση της ανθεκτικότητας της κοινωνίας μέσω της προώθησης του κριτικού πνεύματος και των ψηφιακών δεξιοτήτων.\nΤα μέτρα αυτά θα αποτελέσουν μέρος του σχεδίου δράσης της Ε.Ε. κατά της παραπληροφόρησης και θα εμπίπτουν στο πεδίο εφαρμογής του σχεδίου δράσης της Ε.Ε. για τα ανθρώπινα δικαιώματα και τη δημοκρατία και της νομοθετικής πράξης για τις ψηφιακές υπηρεσίες (Digital Services Act).


ΠΕΤΡΙΝΟ ΠΟΤΑΜΙ - Β125\nH Ευτερπού ψάχνει τον Νεστορή και την Μαρκαρού, για να τους πει το μήνυμα της Αναστούς, που θέλει να δει το μωρό πριν πεθάνει. Πώς θα αντιδράσουν; Ο Γιώργης αναγκάζεται να ζητήσει δουλειά στα χωράφια του Αντρόνικου αφού ο Καραμεμμέτ του έκλεψε το πουγκί με τα λεφτά που φύλαγε για να πάρει με την Ιφέτ το καράβι για την Κρήτη. Ποιο αντάλλαγμα του ζήτησε ο Αντρόνικος για την δουλειά που του προσφέρει; Ο Καραμεμμέτ συμπεριφέρεται με βάναυσο τρόπο στην Χαριτίνη, ενώ στην κρυψώνα του φτάνει ο Ληόντας, που βλέπει με φρίκη την σκηνή. Η Δκιαμαντού ζητά από τον Κυπριανό να μεσολαβήσει για να μπορέσει να δει την κόρη της την Μελάνθη. Πώς θα την αντιμετωπίσει η Μελάνθη;\nΠΑΝΙΚΟΣ ΠΙΛΑΛΗΣ, ΑΝΤΡΟΥΛΛΑ ΗΡΑΚΛΕΟΥΣ\nΈΤΟΣ ΠΑΡΑΓΩΓΗΣ: 2014\nΧΑΛΚΙΝΑ ΧΡΟΝΙΑ - Γ036 00:45:16\nΗ Φροσού τρομαγμένη από τις απειλές του Άνθιμου εναντίον των εγγονιών της πηγαίνει στο σπίτι του και του παίρνει τον τίτλο ιδιοκτησίας των μεταλλείων. Στο πανδοχείο οι εργάτες γιορτάζουν την επιστροφή των Γιακουμή και Στρατή στο μεταλλείο, αισιόδοξοι πια πως τα πράγματα θα αρχίσουν να πηγαίνουν καλύτερα για αυτούς. Την χαρά τους διακόπτει ο Άνθιμος που εμφανίζεται μπροστά σε όλους κρατώντας θριαμβευτικά το κοτσιάνι που του πήρε η Φροσού. Η Θάλεια φοβερά πιεσμένη και φοβισμένη από τον Τζόουνς αναγκάζεται να …\nΤΑ ΡΟΔΑ ΤΗΣ ΟΡΓΗΣ - Α010 00:30:10\nΟ τοκογλύφος νιώθει τύψεις για το θάνατο της γυναίκας του. Ο Παναής σκέφτεται την Χαριτού. Η Στυλλού, σχεδιάζει προξενιό για τον Σίμο και την Ροδάμα. Ο Παπάθουκής, βρίσκει τον Ζίγκο στην εκκλησία, με το μυαλό μπλοκαρισμένο. Δεν μιλά και δεν αναγνωρίζει κανέναν. Η Ελεγκού πριν μπει στο χωριό της, βρίσκει τον Αδάμο και ζητά τη βοήθεια του για να συναντήσει τη μάνα της. Ο Αδάμος, της προσφέρει οικονομική βοήθεια την οποία αποδέχεται με την υπόσχεση να επιστρέψει το χρηματικό ποσό …


Ο σωτήρας του διάσημου αδελφού - ΤΑ ΝΕΑ\ntanea.gr > Ομάδα > Ο σωτήρας του διάσημου αδελφού\nΟ σωτήρας του διάσημου αδελφού\nΒελονάκης Νίκος 3 Απριλίου 2018 | 00:54\nΤα πατρικά λόγια τον είχαν πονέσει περισσότερο από το δεύτερο κάταγμα στο πόδι. «Αν ξαναπαίξεις ποδόσφαιρο, θα σε σκοτώσω» είχε απειλήσει – έστω και εν θερμώ – ο Μακχόουν Νιασέ τον έναν από τους πέντε γιους του. Ηταν τόσο απότομος, όπως στις στιγμές που πατούσε ξαφνικά φρένο στους δρόμους του Ντακάρ ως οδηγός λεωφορείου…\nΠαρακολουθούσε ποδόσφαιρο, αλλά προτιμούσε τα παιδιά του να αφοσιωθούν στο σχολείο. Κι αν εντέλει ο 27χρονος επιθετικός Ουμάρ Νιασέ έφτασε να αγωνίζεται στην Πρέμιερ Λιγκ με την Εβερτον το χρωστάει και στον αδελφό του Ιμπραχίμα. Τον Ιμπου, όπως προσφωνούν στη Λιβαδειά χάριν συντομίας τον σενεγαλέζο αμυντικό μέσο, που σκόραρε στο 1-1 με τον Ολυμπιακό. Ο big brother άνοιξε τα φτερά του και έσωσε και την καριέρα τού κατά δύο χρόνια μικρότερου αδελφού. Οταν, άλλωστε, δέχτηκε την πρόσκληση της γαλλικής Νανσί το 2007, ο πατέρας άρχισε να αναθεωρεί επιτρέποντας τελικά και στον μικρότερο Ουμάρ να κυνηγήσει το όνειρό του. Υστερα από περίπου δύο χρόνια ο πατριάρχης της οικογένειας πέθανε.\nΔεν πρόλαβε να καμαρώσει τα τέκνα του στο πικ τους, αλλά τουλάχιστον είχε δώσει την ευχή του. Παρεμπιπτόντως, οι Ιμπραχίμα και ο Ουμάρ έχουν την ίδια μέρα γενέθλια (18 Απριλίου). Σε ποδοσφαιρικά χαρακτηριστικά όμως διαφέρουν. Ο επιθετικός της Αρσεναλ είναι ένας ταχύς σέντερ φορ ενώ ο παίκτης του Λεβαδειακού (που θα συμπληρώσει το 30ό έτος της ηλικίας του σε μερικές μέρες) έχει σταδιοδρομήσει ως αμυντικός μέσος και στόπερ ως πιο ψηλό και βαρύ κορμί.\nΣτον Λεβαδειακό πάντως έχουν κατασταλάξει για τη θέση που αποδίδει καλύτερα: «κόφτης». Εκεί τον καθιέρωσε ο τεχνικός διευθυντής Δημήτρης Φαράντος, όταν ανέλαβε χρέη υπηρεσιακού τεχνικού στο φινάλε της περασμένης σεζόν και συμφωνεί και ο τωρινός κόουτς Ζοζέ Ανιγκό.\nΟ Νιασέ θεωρείται εργάτης στον αγωνιστικό χώρο και φημίζεται για την προσήλωσή του στο πλάνο της ομάδας, ενώ εκτός γηπέδου είναι ένας πρόσχαρος τύπος. Είναι και πολίτης του κόσμου με θητεία σε Γαλλία (Νανσί), Αζερμπαϊτζάν (Ιντερ Μπακού, Γκαμπάλα), Ρωσία (Μορντόβια), Ρουμανία (Κονκόρντια) και Ινδία (Ντιναμό Δελχί). Προφανώς γι" αυτό η σύζυγος και τα δύο παιδιά του διαμένουν στο Ντακάρ και τον επισκέπτονται στη Λιβαδειά.\nΗ επόμενη δική του επίσκεψη – επ" ευκαιρία της εορταστικής αδείας – θα γίνει στην Αγγλία για να ανταμώσει τον αδελφό του με τον οποίο στην καθημερινότητα επικοινωνούν μέσω Skype.


Η λογική και το συναίσθημα | TheBlueZ.gr\nΑρχική/TheBluez Voices/Η λογική και το συναίσθημα\n5/5 stars (8 ψήφοι)\nΚάποτε ήταν ένα κορίτσι που πίστευε στα παραμύθια. Πίστευε πως θα ζούσε ένα, γιατί το άξιζε, γιατί πέρασε πολλά και δεν παραπονέθηκε ποτέ. Γιατί δεν είχε την υποστήριξη που ήθελε, που αναζητούσε ούτε από τους δικούς της ανθρώπους. Ακόμα και όταν την ζήτησε φωναχτά με διάφορους τρόπους.\nΜεγάλωσε, ερωτεύτηκε, πληγώθηκε. Ξαναερωτεύτηκε και ξαναπληγώθηκε. Μέχρι που βρήκε τον έναν, αυτόν που θα την έκανε ευτυχισμένη. Θα της χάριζε την τέλεια οικογένεια. Και παντρεύτηκαν. Με Δόξα και Τιμή! Και γρήγορα. Όταν βρίσκεις τον έναν δεν χρειάζεται να περιμένεις. Για ποιο λόγο; Αφού αυτός είναι! Σε κάνει ευτυχισμένη, τον αγαπούν όλοι. Η οικογένειά σου, οι φίλοι σου. Είναι βέβαιο, αυτός είναι! Και η ζωή κυλάει… όμορφα! Εκδρομές, ταξίδια, παιδιά! Εντάξει μικροπροβλήματα υπάρχουν, αλλά και ποιος δεν έχει; οι περισσότεροι και μεγαλύτερα από τα δικά σου.\nΚαι τα χρόνια περνούν… Και εσύ αναρωτιέσαι τι είναι αυτό που λείπει από την δήθεν τέλεια ζωή σου; Δεν μπορείς να καταλάβεις! Έτσι συνεχίζεις και κάνεις ότι δεν βλέπεις, καλύτερα… ό,τι δεν νιώθεις. Είναι χρόνια που βλέπεις ότι κάτι δεν πάει καλά, αλλά προσπαθείς να μην του δίνεις σημασία, είναι όλα τόσο τέλεια! Και ζορίζεσαι… θα κάνεις μπαμ! Αλλάζεις, γίνεσαι μια άλλη, αλλά δεν το προσέχει κανείς! Ίσα ίσα όλοι σου επισημαίνουν πόσο ευτυχισμένη είσαι! Η αλήθεια είναι πως ξέρεις να κρύβεσαι καλά. Δεν παραπονιέσαι , ποτέ δεν το έκανες εξάλλου, σφίγγεις τα δόντια και συνεχίζεις. Μην είσαι αχάριστη! Τι άλλο θέλεις πια; άλλοι δεν έχουν ούτε τα μισά από αυτά που έχεις εσύ και πάλι δεν σου φτάνουν; την τέλεια ζωή! Ο άντρας σου σε κοιτάει στα μάτια, τα παιδιά σου, την δουλειά σου! Έτσι είναι, όμως εσένα όχι, δεν σου φτάνουν!\nΝιώθεις πως σου λείπει το κάτι παραπάνω. Το συναίσθημα Και το καταπιέζεις… Συνεχώς… κι άλλο …κι άλλο… Θα σε πουν αχάριστη! Οχι, υπομονή! Κι άλλη! Κι άλλη…!\nΚαι έρχεται η μέρα που κάνεις το μπαμ… Λες θα τα τινάξω όλα στον αέρα! Και όλοι προσπαθούν να καταλάβουν τι γίνεται και να σε πείσουν να μην το κάνεις, όμως εσύ είσαι αποφασισμένη! Το σκέφτεσαι πολύ καιρό! Και μετά έρχεται η λογική και σου λέει Πού πας; και ένα παιδί που σε κοιτάει στα μάτια και σου λέει “μαμά θα χωρίζετε με τον μπαμπά;” Τι κάνεις; έχεις και παιδιά! Δεν είσαι μόνη! Εξάλλου δεν έχετε και τίποτα “σοβαρά” προβλήματα!\nΑπελπίζεσαι! Δεν ξέρεις τι να κάνεις! Παλεύει το συναίσθημα με την λογική. Μεγάλες μάχες για πολύ καιρό και φυσικά όταν μπαίνει η λογική στην μέση όλα τα υπόλοιπα μένουν στην άκρη. Τι το θες το συναίσθημα; τόσα χρόνια μια χαρά τα πήγες! Ξαναφοράς το χαμόγελό σου και συνεχίζεις…τους ξεγελάς όλους. Εύκολο! Το κάνεις τόσα χρόνια! Η λογική θριάμβευσε!. οκ, λείπει αυτό το συναίσθημα που ήθελες, αλλά και τι έγινε; Εσύ είσαι υπερβολικά ευαίσθητη! Κι ας το έχεις κρύψει στα βάθη του κορμιού και της ψυχής σου. Κοίτα τα χειρότερα! Τι θα πει συναίσθημα; Όλοι λίγο πολύ έτσι είμαστε! Δεν σου αρκεί, αλλά είσαι δειλή. Εσύ που υπερηφανεύεσαι πως δεν σε νοιάζει η γνώμη των άλλων. Μένεις και συνεχίζεις την τέλεια ζωή σου!\nΤελικά είμαστε οι επιλογές μας!\nTheBluez Voices /23 Οκτωβρίου 2017\nΞημερώνει, πονάς. Σηκώνεσαι, ετοιμάζεσαι για το σχολείο, πονάς. Φτιάχνεις ...\nTheBluez Voices /20 Αυγούστου 2019\nΜία ανατολή ηλίου είναι όλα. Τίποτα λιγότερο και τίποτα περισσότερο. Είναι τόσ ...\nTheBluez Voices /19 Αυγούστου 2019\nΤο ξυπνητήρι χτύπησε στις 7 :15. Η Μαρία πάτησε αναβολή. Ας χουζουρέψω λίγο ακ ...\n25 Ιουλίου 2017 στις 15:34\nΓΕΙΑ ΣΑΣ. ΘΕΩΡΩ ΟΤΙ Ο ΚΑΛΥΤΕΡΟΣ ΣΥΝΔΥΑΣΜΟΣ ΕΙΝΑ ΝΑ ΣΥΝΥΠΑΡΧΟΥΝ ΚΑΙ ΤΑ ΔΥΟ. ΝΑ ΕΦΑΡΜΟΖΟΝΤΑΙ ΑΝΑΛΟΓΑ ΜΕ ΤΙΣ ΑΝΑΓΚΕΣ ΚΑΙ ΤΟ ΕΙΔΟΣ ΤΩΝ ΠΡΟΒΛΗΜΑΤΩΝ ΠΟΥ ΑΝΤΙΜΕΤΩΠΙΖΕΙ ΕΝΑ ΖΕΥΓΑΡΙ.\n16.8 k Fans\nΦυστίκι ΠουΚυλάει (151)\nK. W. (52)\nΝίκη Τσακίρη (15)


Η σεξπηρική τραγωδία του Νετανιάχου\nYNET Τετάρτη 21.2.2018\nΤο γεγονός ότι ο Πρωθυπουργός αισθάνεται ότι τον διώκουν δεν σημαίνει και ότι όντως διώκεται. Η εγκληματική πλευρά πολλών από τους ισχυρισμούς εναντίον του δεν έχει ακόμη επαρκώς στοιχειωθετηθεί. Το πρόβλημα είναι η συσσώρευση των πραγμάτων: με τόσα μαύρα σύννεφα στον ουρανό η πιθανότητα για βροχή αυξάνεται.\nΤην Τρίτη το βράδυ καθώς έβγαινε από μία ακόμη εξαντλητική, εκνευριστική συνάντηση με τους συνηγόρους του, ο πρωθυπουργός Μπινγιαμίν Νετανιάου πιθανόν να αναρωτήθηκε τι είδους άνθρωποι θα τον ρωτούσαν κανονικά, όταν φτάνουν σε μια τέτοια αποφασιστική καμπή: πώς συνέβη αυτό σε μένα;\nΠεριβαλλόμουν από τους σωστούς ανθρώπους, εθνικιστές-θρησκευόμενους, δεξιούς -τον Σλομό Φίλμπερ, τον Άρι Χάροβ, τον Νατάν Έσελ, τον Γκιλ Σέφερ, τον Αβιχάι Μάνντελμπλιτ και τον Ρόνι Αλσεΐχ- και τώρα που οι Έσελ και Σέφελ έφυγαν, ο Φίλμπερ είναι μάρτυρας υπέρ της πολιτείας, ο Χάροβ επίσης, ο Αλσεΐχ αναφέρεται σε μένα σαν να ήμουν εγκληματίας και ο Μάνντελμπλιτ γεμίζει τα κελιά με τους επόμενους μάρτυρες υπέρ της πολιτείας. Θα ξεπλύνουν την αγνωμοσύνη τους το Σαββάτο μέσω μιας εξομολογητικής προσευχής στη Συναγωγή.\nΦρόντισα τις ευαίσθητες θέσεις να τις δώσω σε συγγενείς μου. Ο ένας διορίστηκε δικηγόρος του κόμματος και της οικογένειας. Ο άλλος έγινε ο μυστικός απεσταλμένος μου. Τους επέτρεψα παράλληλα να λειτουργούν και τις δικηγορικές τους εταιρίες. Οι άνθρωποι πρέπει να κερδίζουν το ψωμί τους. Πώς υποτίθεται ότι θα έπρεπε να ξέρω ότι θα τους τυφλώσει το χρήμα;\nΘεωρούσα τον Αρνόν Μίλχαν φίλο μου. Ενίοτε θα μου ζητούσε κάτι. Κάποιες φορές θα του ζητούσα εγώ. Οι φίλοι φροντίζουν για τις υποθέσεις ο ένας του άλλου. Πώς να μου περάσει από το μυαλό ότι εκείνος θα κρατούσε τις αποδείξεις;\nΕπέμενα να διοριστώ υπουργός επικοινωνιών. Θα μπορούσα να έχω διοριστεί σε κάποιο υπουργείο αλλά δεν τους είχα εμπιστοσύνη. Ξέρουν καλά πώς να λιβανίζουν τα ΜΜΕ. Είχα ένα καλά οργανωμένο σχέδιο που θα μπορούσε να κατακερματίσει τηλεοπτικά κανάλια και ιστότοπους. Δεκάδες κανάλια, εκατοντάδες ιστότοπους. Ο Σαούλ Έλοβιτς υποτίθεται ότι ήταν ένας άξιος άνθρωπος που είχε ξεχωρίσει από τα αδέρφια του. Είπα στον Φίλμπερ ότι είχε σημασία η βοήθεια του Μπέζεκ. Μια γενική οδηγία και τίποτα συγκεκριμένο. Πώς υποτίθεται ότι θα έπρεπε εγώ να το πάρω στα σοβαρά;\nΌρισα στον Νιρ Χέφετς σύμβουλο επικοινωνίας. Όλοι μού έλεγαν ότι ήταν ο σωστός άνθρωπος, εκείνος που είχε σχέσεις με όλους. Ακόμη και η Σάρα μού είπε ότι μπορούσα να τον εμπιστευθώ και ότι η Σάρα ξέρει τους ανθρώπους. Αυτός ο Χέφετς λοιπόν πηγαίνει στο Έλι Καμίρ, τον φίλο της Χίλα Γκερστλ και τον ρωτάει: παρεμπιπτόντως ποια γνώμη έχει η Γκερστλ για την υπόθεση εναντίον της Σάρας; Δεν γνώριζε εκείνος ότι στο τέλος όλα θα τινάζονταν στον αέρα και θα επέστρεφαν μπούμεραγκ; Και τώρα ύποπτος είναι ο Χέφετς. Το ξέρω αυτό το κακομαθημένο βρομόπαιδο: μυρίζει Lysol ακόμη και όταν δεν υπάρχει μυρωδιά Lysol. Θα πει στην αστυνομία ακόμη και όσα δεν γνωρίζει όσο αυτό θα τον κρατά μακριά από τη φυλακή.\nΤι σκεφτόμουνα όταν είπα στον Άρι Χάροβ να καταγράψει τις συνομιλίες με τον Άρνον Μόζες και γιατί δεν πέταξα το κινητό του στη θάλασσα; Είχαμε εκλογές, νίκησα, ξέχασα. Πώς υποτίθεται ότι έπρεπε να γνωρίζω ότι ο Χάροβ θα έμπλεκε με τον νόμο και ότι η αστυνομία θα ζητούσε την άρση του τηλεφωνικού του απορρήτου;\nΌχι, δεν είμαι ένοχος. Είμαι κατηγορούμενος. Ορισμένοι με ζηλεύουν, κάποιοι άλλοι με μισούν και άλλοι υποκινούνται. Ο Μίκι Ζοχάρ έχει δίκιο: είναι όπως με τον δολοφόνο του Ράμπιν, με μια διαφορά: δεν είμαι ένοχος.\nΌταν τα πράγματα έχουν ήδη πάει πολύ μακριά\nΤο γεγονός ότι ο Πρωθυπουργός αισθάνεται ότι τον διώκουν δεν σημαίνει και ότι όντως διώκεται. Η εγκληματική πλευρά πολλών από τους ισχυρισμούς εναντίον του δεν έχει ακόμη επαρκώς στοιχειωθετηθεί.\nΤο πρόβλημα είναι η συσσώρευση των πραγμάτων: με τόσα μαύρα σύννεφα στον ουρανό η πιθανότητα για βροχή αυξάνεται. Η συμφωνία του κρατικού μάρτυρα με τον γενικό διευθυντή του στο Υπουργείο Επικοινωνιών Σλομό Φίλμπερ, δημιουργεί μια ιεραρχία. Μέχρι την Τρίτη ο Φίλμπερ υποστήριζε ότι το τεράστιο πλεονέκτημα που είχε παραχωρήσει στον Έλοβιτς, το αφεντικό του Μπέζεκ, ήταν δική του απόφαση, καρπός της δικής του πολιτικής. Αφού δεν έλαβε τίποτα ως ανταπόδοση δεν υπήρξε κανένα έγκλημα εδώ, το πιο πολύ που έγινε είναι ότι υπήρξαν απερίσκεπτες αποφάσεις από ένα γενικό διευθυντή που είναι άσχετος με το αντικείμενό του.\nΕίναι απίθανο η παραπάνω εκδοχή της υπόθεσης να του έδωσε την ιδιότητα του κρατικού μάρτυρα. Εξαναγκάστηκε να αλλάξει την εκδοχή του: δεν ήταν εκείνος αλλά ο Νετανιάου και δεν έγινε χωρίς μελλοντικό πολιτικό αντάλλαγμα και αντάλλαγμα στα ΜΜΕ αυτή κιόλας τη στιγμή. Η κολακευτική κάλυψη της γυναίκας του Νετανιάου στο Walla! Οι ενημερωτικοί ιστότοποι ήταν απλά μια επιπλέον τόνωση. Ο Νετανιάου ήθελα πολλά περισσότερα. Αυτό που είχε σχεδιάσει ήταν εξωφρενικό. Ήταν όμως και εγκληματικό;\nΤο ίδιο ερώτημα εντοπίζεται και στην ουσία της Υπόθεσης 2000. Η διαπραγμάτευση των δύο ατόμων που εμπλέκονται σ΄αυτήν, ενός με ένα νόμο που υπόκειται στην έγκριση της Κνέσσετ και του άλλου με την πολιτική τοποθέτηση της εφημερίδας του, σπιλώνει και τους δύο.\nΗ υπόθεση των υποβρυχίων υπάρχει και χωρίς τον Νετανιάου. Ο πρωθυπουργός θα αντιμετωπίζει προβλήματα μόνο εάν αποδειχθεί ότι γνώριζε για τους δεσμούς του γερμανικού ναυπηγείου με τον δικηγόρο του, Νταβίντ Σιμρόν. Ο Νετανιάου εξαρτάται από την κατάθεση του Σιμρόν.\nΚαι τελευταίο, αλλά όχι λιγότερο σημαντικό, η Υπόθεση 2000. Η υπόθεση είναι ξεκάθαρη. Φωνάζει για κλοπή και κατάχρηση εμπιστοσύνης, πιθανόν και για χρηματισμό. Όμως η ασημαντότητα του θέματος και η μικροπρέπεια είναι προσβλητική. Εάν ο παρασιτισμός αποτελούσε ποινικό αδίκημα ο Νετανιάου και η γυναίκα του θα είχαν αμέσως καταδικαστεί αμέσως. Ο χρηματισμός όμως; δεν είμαι τόσο σίγουρος.\nΤο κοινό στοιχείο που έχουν όλες αυτές οι υποθέσεις είναι ότι ο Νετανιάου ψεύδεται μέσα στην εξουσία του για υπερβολικά μεγάλο χρονικό διάστημα. Αυτό που άρχισε από μια ελεύθερη εφημερίδα -ένα διεφθαρμένο δωράκι από ένα μεγιστάνα των καζίνο- μεγάλωνε όλο και περισσότερο και γινόταν ολοένα και πιο σάπιο. Καθώς περνά ο καιρός γίνεσαι λιγότερο προσεκτικός και η επιδίωξη ολοένα και περισσότερων αρμοδιοτήτων μεγαλώνει. Η επιθυμία να καταστρέψεις αντιπάλους με κάθε τρόπο. Η περιφρόνηση προς τους πυλωρούς, ο κυνισμός και η μεμψιμοιρία υπερνικά την ορθή κρίση. Μέχρι να παραγίνει το πράγμα.\nΟ Νετανιάου σε μια πικρόχολη και αγωνιώδη ομιλία του την περασμένη Τρίτη, κατηγόρησε το ανακριτικό σύστημα για τρέλα και ψευδαισθήσεις. Η αστυνομία δεν είναι ο μόνος εχθρός που πρέπει να καταστραφεί τώρα, αλλά ακόμη και το Γραφείο του Γενικού Εισαγγελέα. Η εμφάνισή του έδωσε στη μάχη που διεξάγει, διαστάσεις σεξπηρικής τραγωδίας. Δεν έχει τελειώσει έτσι το θέμα, δεν έχει καν αρχίσει το τέλος του αλλά δεν μπορεί να υπάρξει άλλη κατάληξη.


ΠΛΑΤΗ (ΚΑΝΑΛΟΥΠΟΥ): Στον Ιωνικό ο Νίκος Φρούσος!\nΣτον Ιωνικό ο Νίκος Φρούσος!\nΌχι, δεν επέστρεψε στην ενεργό δράση, αλλά ανέλαβε την τεχνική ηγεσία της ομάδας του Ιωνικού.\nΟ Φιλιατρινός Νίκος Φρούσος, επιστρέφει σε γνώριμα λιμέρια καθώς θα είναι ο προπονητής της ομάδας της Νίκαιας στην προσπάθεια που θα κάνει στην Δ’ Εθνική.\nΟ έμπειρος επιθετικός έχει φορέσει την «κυανόλευκη» φανέλα και είναι και ο πρώτος σκόρερ στην ιστορία του συλλόγου με 65 γκολ.\n«Ένας από τους μεγαλύτερους ποδοσφαιριστές που ανέδειξε ποτέ ο Ιωνικός, επιστρέφει στην ομάδα για να προσφέρει τις υπηρεσίες του, αυτή τη φορά από τη θέση του προπονητή.\nΗ ιστορία του Νίκου Φρούσου στον Ιωνικό ξεκινά το 1992, όταν ο αείμνηστος Νίκος Κανελλάκης τον έφερε στον Ιωνικό σε ηλικία 18 ετών. Μέχρι το 1999 που δόθηκε με μεταγραφή στον ΠΑΟΚ, συνέδεσε το όνομά του με τις πιο χρυσές σελίδες της ιστορίας της ομάδας. Αναδείχθηκε σε αρχισκόρερ στην Α' Εθνική με 65 γκολ, συνέβαλε τα μέγιστα στην έξοδο το Κύπελλο UEFA , ενώ είναι ο μοναδικός παίκτης του Ιωνικού που φόρεσε τη φανέλα της εθνικής Ελλάδας, σε εποχές που αυτή η τιμή ήταν αποκλειστικό προνόμιο των "μεγάλων" της Αθήνας και της Θεσσαλονίκης.\nΤο 1999 δόθηκε με μεταγραφή στον ΠΑΟΚ, για να επιστρέψει στον Ιωνικό το 2003, πετυχαίνοντας 5 ακόμη γκολ στο πρωτάθλημα . Το 2004 μεταγράφηκε στην Ανόρθωση, με τη φανέλα της οποίας κέρδισε πρωταθλήματα, κύπελλα και αγωνίστηκε στους ομίλους του Champions League, ολοκληρώνοντας την εντυπωσιακή του καριέρα ως ποδοσφαιριστής.\nΟ Νίκος Φρούσος δεν έκρυψε ποτέ τα αισθήματά του για τον Ιωνικό, παρακολουθούσε στενά την πορεία της ομάδας και δεν το σκέφτηκε ούτε στιγμή να πει το 'ναι' στην πρόταση που του έγινε να αναλάβει την τεχνική της καθοδήγηση. Τις προσεχείς ημέρες θα επιστρέψει στην Ελλάδα για να αναλάβει και επίσημα τα καθήκοντά του».\nαπό: Στον Ιωνικό ο Νίκος Φρούσος! | FILIATRA-NET\nBy TASOSPLATI - Ιουνίου 06, 2012\nΝέα παράταση για την «τακτοποίηση» των γεωτρήσεων\nΑύριο η κηδεία του Αθηνόδωρου Προύσαλη\nΦραγκαβίλα Αμαλιάδας: Κλέβουν το λάδι από τα καντή...\nΣτο ναό Ζωοδόχου Πηγής Ριζόμυλου-Καρποφόρας: Ομαδι...\nΜειωμένη η κίνηση για Μεσσηνία: 11.978 αυτοκίνητα ...\nΣύμφωνα με το καινούργιο χρονοδιάγραμμα: Τέλη Ιουν...\nΧωρίς κονδύλια οι Δήμοι για την αντιπυρική προστασία\nΠέθανε ο δημοφιλής ηθοποιός Αθηνόδωρος Προύσαλης\nΠανελλήνιες 2021: Η προκήρυξη για τις στρατιωτικές σχολές - Εκδόθηκε στη Διαύγεια η προκήρυξη για τις Πανελλήνιες 2021 που αφορά τον διαγωνισμό Σπουδαστών/τριών Ανωτάτων Στρατιωτικών Εκπαιδευτικών Ιδρυµάτων (ΑΣΕΙ), ...


Coloursandtools.gr - Επιστροφές\nΜεταλλική Γωνία Μαραγκού 400mm 11482\nTo Coloursandtool.gr - Μπαλαπανίδης Αλέξανδρος σας παρέχει την δυνατότητα να επιστρέψετε τα προϊόντα που έχετε αγοράσει, εάν έχετε αλλάξει γνώμη, αν η επιλογή δεν ανταποκρίνεται στις προσδοκίες σας ή το προϊόν είναι ελαττωματικό. Αφού παραλάβετε το προϊόν, έχετε εκ του Νόμου το δικαίωμα να το υπαναχωρήσετε αναιτιολογήτως εντός δεκατεσσάρων (14) ημερολογιακών ημερών, χωρίς να επιβαρύνεστε με οποιαδήποτε δαπάνη, εκτός από τα έξοδα επιστροφής. Επικοινωνήστε μαζί μας στο 2463022404 ή με email στο info@coloursandtools.gr για να διευθετήσουμε την επιστροφή.\nΔεν επιστρέφονται χρώματα που έχουν χρωματιστεί με χρωστικές.\nΤο προϊόν πρέπει να επιστραφεί στην έδρα μας μέσα σε δεκατέσσερις (14) ημερολογιακές ημέρες από την ημέρα αγοράς του, συνοδευόμενο από την απόδειξη αγοράς.\nΚατά την παραλαβή θα ελεγχθεί και θα πρέπει να βρίσκεται σε άριστη κατάσταση, αχρησιμοποίητο και η συσκευασία του όπως παραδόθηκε στον πελάτη, η οποία θα πρέπει να φέρει όλα τα αυτοκόλλητα, επιμέρους συσκευασίες, βιβλία οδηγιών ή εξαρτήματα που συνόδευαν το προϊόν.\nΗ εταιρία μας δεσμεύεται να διενεργήσει τον έλεγχο του προϊόντος εντός μίας (1) ημέρας από την παραλαβή του. Εφόσον η επιστροφή κρίνεται αποδεκτή θα προβούμε στις απαραίτητες ενέργειες για την επιστροφή χρημάτων ή αντικατάσταση του προϊόντος.\nΣε περίπτωση αγοράς με χρεωστική ή πιστωτική κάρτα, πιστώνουμε την χρεωστική ή πιστωτική σας κάρτα με την αξία των προϊόντων αμέσως μόλις παραληφθούν και εγκριθούν. Σε περιπτώσεις αγοράς προϊόντων με αντικαταβολή η επιστροφή χρημάτων θα γίνεται μέσω κατάθεσης σε τραπεζικό λογαριασμό. Συνεπώς θα σας παρακαλούσαμε να μας ενημερώσετε μέσω e-mail για τον αριθμό λογαριασμού σας (IBAN), την τράπεζα που διατηρείτε τον λογαριασμό και το όνομα του δικαιούχου. Για λόγους ασφαλείας ο δικαιούχος του αριθμού λογαριασμού πρέπει να είναι το ίδιο πρόσωπο με το πρόσωπο που αναγράφεται στην απόδειξη αγοράς.\nΣτο ποσό που θα σας επιστραφεί δεν θα συμπεριλαμβάνονται τα έξοδα αποστολής ούτε τα έξοδα επιστροφής τα οποία βαρύνουν τον αγοραστή, παρά μόνο εάν η επιστροφή του προϊόντος οφείλεται σε υπαιτιότητα του coloursandtools.gr. Εάν έχουν παραληφθεί ελαττωματικά ή κατεστραμμένα προϊόντα, παρακαλούμε επικοινωνήστε μαζί μας ώστε να κανονίσουμε την επιστροφή τους, καθώς και την πλήρη επιστροφή χρημάτων ή την αντικατάστασή τους. Εξαιρετικά, δεν επιστρέφονται οι δαπάνες παράδοσης, άν έχει επιλεχθεί ως τρόπος παράδοσης άλλος από τον τυποποιημένο τρόπο παράδοσης που προσφέρει το coloursandtools.gr.\nΑκύρωση της παραγγελίας δύναται να γίνει αν δεν έχει αποσταλεί ακόμα το προϊόν. Μπορείτε να επικοινωνήσετε με το κατάστημα μας τηλεφωνικά: 2463022404 ή μέσω e-mail: info@coloursandtools.gr για την ακύρωση της παραγγελίας σας.


Ο Γιαννούλης Λαρεντζάκης : "Θρύλος ο Πιτίνο, κανείς δεν ξέρει τι θα γινόταν αν ήμασταν πλήρεις" - Sportlive.gr\nΟ Γιαννούλης Λαρεντζάκης : “Θρύλος ο Πιτίνο, κανείς δεν ξέρει τι θα γινόταν αν ήμασταν πλήρεις”\nΗ Εθνική ομάδα έφτασε το απόγευμα της Τρίτης (6/7) στο Ελ. Βενιζέλος μετά από ταξίδι σχεδόν μιας μέρας από την Βικτόρια του Καναδά. Ο Γιαννούλης Λαρεντζάκης μίλησε στο για την μεγάλη προσπάθεια που έκανε η ομάδα αλλά λύγισε στο τέλος από την Τσεχία στον τελικό του Προολυμπιακού τουρνουά, τον θρύλο Ρικ Πιτίνο αλλά και το γρήγορο μπάσκετ που κλήθηκε να παίξει η Εθνική.\n“Ο κοουτς Πιτίνο είναι ένας θρύλος μας έδινε πολύ κίνητρο και boost. Επειδή εμείς παίζουμε το παιχνίδι θεωρώ ότι σίγουρα βοηθούσαν τα λόγια του, μας έδινε μία έξτρα ώθηση και μία έξτρα ενέργεια. Μας βοήθησε αρκετά όλο αυτό το διάστημα και μας έμαθε πολλά πράγματα”, είπε χαρακτηριστικά ο Λαρεντζάκης που στάθηκε και στο νέο στυλ παιχνιδιού στο οποίο προσπάθησ ο Πιτίνο να μυήσει τους παίκτες.\n“Το μπάσκετ έχει αλλάξει γενικά δεν άλλαξε τώρα με τον κοουτς Πιτίνο, έχει αλλάξει και στην EuroLeague και στο EuroCup έχει αλλάξει παντού και έχει πάει σε πιο γρήγορους ρυθμούς και σε πιο αθλητικό επίπεδο. Πρέπει να ακολουθήσουμε και εμείς εννοείται, έχουμε παιδιά που μπορούν να το στηρίξουν και να το κάνουνε και πιστεύω ότι το μέλλον μπορεί να είναι αισιόδοξο”.\nΌσο για τις απουσίες της Εθνικής αλλά και τους λόγους της βαριάς ήττας από την Τσεχία ο Λαρεντζάκης επισήμανε: “Οι Τσέχοι ήταν μια πολύ καλή ομάδα, ήταν δουλεμένοι, είχαν κάποια δυνατά παιδιά. Ήταν συνδυασμός και εμείς δεν ήμασταν απόλυτα έτοιμοι θεωρώ,μ. Χάσαμε κάποια εύκολα λέι απ στο ξεκίνημα, βάλανε και κάποια μεγάλα σουτ οι Τσέχοι και οι λεπτομέρειες σε αυτά τα ματς κρίνουν πολυ το αποτέλεσμα. Πιστεύω όλα αυτά έπαιξαν τον ρόλο τους.\nΓια το αν θα μιλάγαμε διαφορετικά σήμερα αν είχαμε τους παίκτες που απουσίαζαν δεν το ξέρει κανείς. Πάντα όσοι δεν παίζουν ή δεν έρχονται είναι οι καλύτεροι παίκτες. Όταν χάνεις σίγουρα λείπουν, αλλά τα παιδιά είναι πολύ έμπειρα, θα βοηθούσαν πολύ αν ήταν μαζί μας, δεν το συζητάω. Δεν ξέρει κανείς τι θα μπορούσε να είχε συμβεί”.


Φωνολογική Ενημερότητα & Σχολείο – Θέραπειν\nHome Uncategorized Φωνολογική Ενημερότητα & Σχολείο\nΠώς μπορώ να βοηθήσω το παιδί μου στο νέο του ξεκίνημα;\nΈφτασε ο μήνας Σεπτέμβριος και για κάποια παιδιά αποτελεί συνέχεια της προηγούμενης σχολικής χρονιάς, ενώ για κάποια άλλα ανοίγει ένας καινούριος κύκλος στη ζωή τους στην Α’ τάξη του Δημοτικού. Κάθε τάξη έχει τις δικές της δυσκολίες και ιδιαιτερότητες, με την πρώτη τάξη να κρατά τις βάσεις που θα χρησιμοποιήσει το παιδί στις μεγαλύτερες. Και σε τι θα χρησιμέψουν αυτές οι βάσεις; Στην μετέπειτα ανάγνωση και γραφή.\nΗ ανάγνωση και η γραφή αποτελούν ουσιαστικά αποτύπωση του προφορικού λόγου. Ο προφορικός λόγος αποτελείται από λέξεις, οι οποίες λέξεις αποτελούνται από φωνήματα (δηλαδή ήχους της γλώσσας). Η ικανότητα αντίληψης και κατάτμησης των γλωσσικών δομών (φωνημάτων, λέξεων, προτάσεων) ονομάζεται «φωνολογική ενημερότητα». Είναι μία ικανότητα, η οποία διδάσκεται στην πρώτη τάξη του δημοτικού και είναι απαραίτητη για την ανάπτυξη της ανάγνωσης και της γραφής.\nΣυγκεκριμένα είναι η ικανότητα:\nΚατάτμησης προτάσεων σε λέξεις (π.χ. Ο κήπος είναι ωραίος ─ 4 λέξεις)\nΚατάτμησης λέξεων σε συλλαβές (π.χ. Καπέλο ─ 3 συλλαβές)\nΚατάτμησης λέξεων σε φωνήματα (π.χ. Μπάλα ─ 4 φωνήματα/ήχους)\nΑντίληψη ομοιοκαταληξίας (π.χ. Μπότα ─ κότα)\nΠαραγωγή ομοιοκαταληξίας (π.χ. Μπάλα ─ σκάλα)\nΑκουστική διάκριση φωνημάτων (π.χ. «θάρρος – φάρος» δεν είναι ίδιες λέξεις, καθώς διαφέρουν στο /θ/ και στο /f/)\nΔιαχείριση φωνημάτων (π.χ. εύρεση πρώτης συλλαβής σε μία λέξη -μπάλα ─ πρώτη συλλαβή «μπα»- ή απομόνωση μέσης συλλαβής –μπαλόνι, χωρίς το «λο» ─ λόνι)\nΓια κάποια παιδιά η φωνολογική ενημερότητα κατακτάται αυτόματα, χωρίς δυσκολίες, ενώ κάποια άλλα παιδιά δυσκολεύονται περισσότερο. Σαφώς, υπάρχουν πολλές αιτίες που μπορεί να κρύβονται πίσω από αυτή τη δυσκολία, μερικές μόνο από αυτές να είναι Ειδική Γλωσσική Διαταραχή, Διάσπαση Προσοχής, Δυσκολία στη βραχυπρόθεσμη ακουστική ή οπτική μνήμη ή απλώς δυσκολία στη φωνολογία. Συνεπώς, δυσκολίες στη φωνολογική ενημερότητα, ενδεχομένως να επηρεάσουν τη σχολική επίδοση του παιδιού. Γι’ αυτό είναι σημαντική η πρώιμη λογοπεδική εκτίμηση ακόμα και κατά τη φοίτησή του στο νηπιαγωγείο.\nΟρίστε μερικά tips για να βοηθήσετε τα παιδιά που ξεκίνησαν τη φοίτησή τους στο Δημοτικό.\nΑ) Πάρτε μικρές εικόνες ζώων, φρούτων, λαχανικών ή όποια άλλη κατηγορία θέλετε (μπορείτε να τις βρείτε σε καταστήματα με παιχνίδια), ή δείξτε του αντίστοιχες εικόνες που θα βρείτε στο Google και κατονομάστε την κάθε κάρτα στο παιδί. Στη συνέχεια, χωρίστε τη λέξη σε συλλαβές χτυπώντας παλαμάκια για κάθε συλλαβή, ή έχοντας μπροστά στο παιδί τουβλάκια που να αντιστοιχούν σε κάθε συλλαβή, π.χ. καπέλο = τρεις λέξεις, τρία παλαμάκια, τρία τουβλάκια.\nΒ) Προσπαθήστε να χωρίσετε προτάσεις στις λέξεις τους, έχοντας μπροστά στο παιδί τουβλάκια, όπου κάθε τουβλάκι αντιπροσωπεύει μία λέξη. Πείτε τις λέξεις αργά (διάστημα 1-2 δευτερολέπτων), ώστε να καταλαβαίνει το παιδί που αρχίζει και που τελειώνει μία λέξη, π.χ. Εγώ τρώω πρωινό = τρεις λέξεις, τρία τουβλάκια.\nΓ) Προσπαθήστε να χωρίσετε λέξεις ή συλλαβές στις φωνούλες τους, με την ίδια παραπάνω μέθοδο, π.χ. Μπάλα = 4 φωνούλες, μπ-α-λ-α (προσοχή: δεν μας ενδιαφέρει η ορθογραφία, αλλά ποιους ήχους έχει μία λέξη, π.χ. η λέξη «θάρρος» έχει 5 φωνούλες, θ-α-ρ-ο-ς).\nΔ) Πείτε στο παιδί τραγουδάκια ή ποιηματάκια που να κάνουν ομοιοκαταληξία και ζητήστε του μετά να κάνει εκείνο ποιηματάκι με μια λέξη που θα του δώσετε.\nTip: Για όλες τις παραπάνω δραστηριότητες μπορείτε να χρησιμοποιήσετε διάφορους ενισχυτές για να ενθαρρύνουν τα παιδιά να συμμετάσχουν, όπως αυτοκόλλητα, σφραγίδες, χειροτεχνίες ή κάποια λιχουδιά!


Αβεβαιότητα για το τέλος της πανδημίας, αυξανόμενη εμπιστοσύνη στα εμβόλια– Τι δείχνει έρευνα στην Ελλάδα - Da News\nΑρχική Κοινωνία Αβεβαιότητα για το τέλος της πανδημίας, αυξανόμενη εμπιστοσύνη στα εμβόλια– Τι δείχνει...\nΑβεβαιότητα για το τέλος της πανδημίας, αυξανόμενη εμπιστοσύνη στα εμβόλια– Τι δείχνει έρευνα στην Ελλάδα\nΘολό και απροσδιόριστο είναι για την πλειονότητα των πολιτών το χρονικό τέλος της πανδημίας του νέου κορονοϊού, εν αντιθέσει με την πιο καθαρή εικόνα της περασμένης Άνοιξης, ενώ το 56% των ερωτηθέντων λέει ότι θα επανέλθουμε σε μια φυσιολογική ζωή μετά το 2021.\nΗ συμβολή των εμβολίων αναγνωρίζεται από το 83%, αν και ο αργός ρυθμός των εμβολιασμών συντελεί στην αίσθηση αβεβαιότητας.\nΑυτά καταγράφονται, μεταξύ άλλων, σε έρευνα της Metron Analysis που παρουσίασε σε διαδικτυακή εκδήλωση του Κύκλου Ιδεών, με θέμα «Πανδημία και κοινωνική συνοχή» ο πρόεδρος και διευθύνων σύμβουλος της εταιρείας Στράτος Φαναράς. Η έρευνα έγινε στο διάστημα 27 με 28 Φεβρουαρίου, είναι πανελλαδική και σε δείγμα 1.200 ατόμων.\nΓιατροί, φαρμακοποιοί και νοσηλευτές, βρίσκονται ψηλά στην εκτίμηση των πολιτών, ενώ το αντιεμβολιαστικό κίνημα υποχωρεί, όπως αναφέρει το ΑΜΠΕ επικαλούμενο τα στοιχεία της έρευνας. Η κυβέρνηση συνεχίζει να έχει θετικό, αλλά μειούμενο ισοζύγιο αξιολόγησης. Ο ένας στους δύο πολίτες δηλώνει πως εμπιστεύεται την κυβέρνηση στην διαχείριση κρίσεων, ενώ από την άλλη πλευρά τα κόμματα της αντιπολίτευσης συνεχίζουν να υστερούν σε επιδόσεις. Οι θέσεις της Εκκλησίας δεν βρίσκουν απήχηση, ενώ ένα μεγάλο ποσοστό των ερωτηθέντων πιστεύει ότι τα ΜΜΕ δεν συμβάλλουν στη σωστή ενημέρωση για την Πανδημία. Η κοινή γνώμη δείχνει μοιρασμένη στην αξιολόγηση των περιοριστικών μέτρων, ενώ ο ένας στους δύο πολίτες πιστεύει ότι το βάρος τα επόμενα χρόνια, θα πρέπει να δοθεί στην οικονομική ανάπτυξη.\nΤο 56% των ερωτηθέντων λέει ότι θα επανέλθουμε σε μια φυσιολογική ζωή μετά το 2021, όταν τον Σεπτέμβριο αυτό το ποσοστό ήταν στο 32%. Μόνο στις ηλικίες από 65 ετών και άνω οι άνθρωποι πιστεύουν ότι μπορεί η κρίση αυτή να αντιμετωπιστεί συντομότερα. Η μεγάλη πλειοψηφία πιστεύει ότι τα εμβόλια μπορούν να συμβάλουν στην αντιμετώπιση της πανδημίας. Το 83% απαντά «μάλλον ναι» στο σχετικό ερώτημα και το 13% μάλλον όχι, ενώ ένα 4% απαντά «δεν ξέρω δεν απαντώ».\n«Σε κάθε περίπτωση και παρά τις δυσκολίες που προκαλεί το απροσδιόριστο της εξόδου από την κρίση, το Εθνικό Σύστημα Υγείας, εξακολουθεί να είναι ισχυρό στην συνείδηση της κοινής γνώμης και αποτελεί πυλώνα στήριξης της κοινωνίας. Πάνω από δύο στους τρεις, το 68% των ερωτηθέντων εκτιμά ότι το ΕΣΥ ανταποκρίνεται στις σημερινές δύσκολες συνθήκες. Η εμπιστοσύνη στο ΕΣΥ είναι ισχυρότερη στις μεγαλύτερες ηλικίες» ανέφερε ο κ. Φαναράς.


Δημοσίευση: Κυριακή, 27 Φεβρουαρίου 2011 20.34\nΗ Ελλάς Ποντίων διατήρησε τον τίτλο του ακλόνητου φαβορί για την άνοδο στην Δ΄ Εθνική, μετά την εκτός έδρας νίκη που σημείωσε επί του Παννεαπολικού, με σκορ 2-0.\tΓια να δείτε τα αποτελέσματα και την βαθμολογία του Σαββατοκύριακου, 26 και 27/2, στον 1ο όμιλο της Α΄ Πειραιά, πατήστε εδώ. Για να δείτε τα αποτελέσματα και την βαθμολογία του Σαββατοκύριακου, 26 και 27/2, στον 2ο όμιλο της Α΄ Πειραιά, πατήστε εδώ.\nΓια να δείτε τα αποτελέσματα και την βαθμολογία του Σαββατοκύριακου, 26 και 27/2, στον 1ο όμιλο της Β΄ Πειραιά, πατήστε εδώ.\nΓια να δείτε τα αποτελέσματα και την βαθμολογία του Σαββατοκύριακου, 26 και 27/2, στον 2ο όμιλο της Β΄ Πειραιά, πατήστε εδώ.\nΓια να δείτε τα αποτελέσματα και την βαθμολογία του Σαββατοκύριακου, 26 και 27/2, στην Γ΄ Πειραιά, πατήστε εδώ.\tΚατηγορία: Ερασιτεχνικό - ΕΠΣ Πειραιά


Τι ισχύει από σήμερα για υπαίθριες αγορές και πανηγύρια - Newsbeast\nΔημοσιεύθηκε σε ΦΕΚ η απόφαση της κυβέρνησης\n«Από σήμερα, Δευτέρα, 27 Ιουλίου 2020 έως και την Τρίτη 4 Αυγούστου 2020 επιτρέπεται η λειτουργία των υπαίθριων αγορών της περ. 9 του άρθρου 2 του ν. 4497/2017 (Α’ 171), των Κυριακάτικων Αγορών, των Αγορών Ρακοσυλλεκτών και των Εμποροπανηγύρεων σε όλη την Επικράτεια».\nΓια το χρονικό διάστημα από σήμερα, Δευτέρα, 27 Ιουλίου 2020 έως και την Τρίτη 4 Αυγούστου 2020 επιτρέπεται η λειτουργία νέας υπαίθριας αγοράς της περ. 9 του άρθρου 2 του ν. 4497/2017 (Α’ 171) σε διαφορετική ημέρα από τη νυν λαϊκή αγορά στον Δήμο Ξάνθης, στον χώρο που ήδη αναπτύσσεται ή επί της οδού Εθελοντή Αιμοδότη.\nΟΙΚΟΝΟΜΙΑαγοραΓενικη Γραμματεια Εμποριου και Προστασιας Καταναλωτηλαϊκη αγοραπανηγυρια


'Είναι αμαρτία η αλλαγή φύλου''; (διήγημα του π. Γεωργίου Οικονόμου )\n'Είναι αμαρτία η αλλαγή φύλου''; (Διήγημα)\nΤου π. Γεωργίου Οικονόμου\n- Παπανικολάου, έφυγες όπως είσαι! Μεταβολή και σφαίρα. Δυο μέρες αποβολή!\n- Κεριά και λιβάνια! Σου το είχα πει, αν ξανάρθεις εδώ μέσα δεν γλιτώνεις. Όπως είσαι, ούτε να σε βλέπω.\nΕίχε καλλιεργήσει άμυνες τέτοιες, που να σκαλίσεις τα συναισθήματά του ήταν σχεδόν αδύνατο.\nΌχι δεν θα πούμε καμία δακρύβρεχτη ιστορία πονεμένων και τραυματικών παιδικών χρόνων. Δεν θα ήθελε την λύπησή μας.\nΉθελε μόνο το αυτονόητο, όπως νόμιζε, φυσικό δικαίωμα να έχει μάνα και πατέρα. Ο Νίκος, όμως, είχε πάντα δυο μπαμπάδες!\nΕίχε το "προνόμιο" να είναι το πρώτο ίσως υιοθετημένο παιδί από ομόφυλους γονείς στην Ελλάδα. Ήταν και οι δύο πλούσιοι και μάλλον διάσημοι.\nΚαι πρωτοπόροι βρήκαν το παράθυρο του νόμου, αρκετά χρόνια, πριν μπορέσουν να συνάψουν το μεταξύ τους σύμφωνο συμβίωσης να υιοθετήσει ο ένας το παιδί και να δημιουργήσουν την δική τους "οικογένεια". Με τον δικό τους τρόπο τον αγαπούσαν πάντα τον Νίκο.\nΜα το παιδί δεν έχει ανάγκη μόνο μια ψυχολογικού τύπου ανάγκη. Έχει την βαθειά ανάγκη της μάνας. Να θηλάσει την αγάπη της.\nΝα χαθεί στην αγκαλιά της. Να χωθεί στην κουβέρτα της. Να του κάνει "μα" το χτυπημένο χέρι και να περάσει. Να του σκουπίσει τα δάκρυα.\nΌπως έχει ανάγκη και του πατέρα την ασφάλεια. Την σιγουριά. Το σφιχταγκάλιασμα. Το παιχνίδι και την βόλτα. Τις συμβουλές και τα όρια.\nΟι "γονείς" του Νίκου όρια δεν του έβαλαν ποτέ. Μα δεν έβαλαν στους εαυτούς τους άλλωστε. Και με τον κουλτουρέ φιλελευθερισμό τους θεωρούσαν ότι το παιδί έπρεπε να είναι ελεύθερο να κάνει ό,τι θέλει.\nΚαι ο Νίκος, ιδιαίτερα από τότε που αισθάνθηκε την διαφορετικότητα της "οικογένειάς" του αντιδρούσε έντονα.\nΈσπαζε, ρήμαζε, έβριζε, τους χτυπούσε και πετούσε ό,τι έβρισκε μπροστά του. Αυτό επέφερε κρίση και στην σχέση των μπαμπάδων του, οι οποίοι τελικά χώρισαν, ενώ κράτησε το παιδί εκείνος, που το είχε υιοθετήσει εξ αρχής. Σύντομα, ο Νίκος χρειάστηκε ψυχολογική υποστήριξη.\nΗ ψυχολόγος, που τον ανέλαβε, ομολόγησε ότι τέτοια κλειστότητα και αδυναμία διείσδυσης στον ψυχικό κόσμο ενός μικρού παιδιού πρώτη φορά συναντούσε. Και, κάπως έτσι, πέρασαν τα έξι χρόνια του Δημοτικού.\nΥποστηρικτικά περισσότερο από το σχολείο παρά από τον πατέρα, ο οποίος είχε ήδη αποκτήσει νέο σύντροφο, αλλά και από την ηρωΐδα ψυχολόγο, την κυρία Νένη, μάλλον τα κατάφερε αρκετά καλά.\nΕνίοτε δεχόταν ρατσιστικές επιθέσεις από συμμαθητές του για την οικογενειακή του κατάσταση, καθώς τα παιδιά εκφράζουν πηγαία και αδιαχείριστη την σκληρότητά τους χωρίς να σκέφτονται τον πόνο, που μπορεί να προκαλέσουν.\nΣτο Γυμνάσιο, όμως, πραγματικά η κατάσταση δυσκόλεψε πάρα πολύ. Με την εφηβεία, που εκδηλώθηκε πολύ νωρίτερα από τους συμμαθητές του, και με ένα πολύ σοβαρό θέμα, που προέκυψε για τον ίδιο.\nΗ αναζήτηση της δικής του ταυτότητας στο θέμα του φύλου. Ένοιωθε να αντρώνεται μα και μια ιδιαίτερη τάση ενστερνισμού γυναικείων συμπεριφορών. Ο υποσυνείδητος θαυμασμός της μάνας, που ποτέ δεν είχε, η δυναμικότητα και η ωριμότητα κάποιων συμμαθητριών του, η επιπολαιότητα και ρηχότητα των άλλων αγοριών λειτουργούσαν μέσα του με έντονο συγκρουσιακό τρόπο.\nΟ "μπαμπάς" του, που εδώ και πολλά χρόνια φρόντισε για την σεξουαλική αγωγή του παιδιού του με τρόπο τέτοιο, που να δικαιολογεί πλήρως τις δικές του προτιμήσεις, τον ενθάρρυνε συνεχώς να κάνει ό,τι νοιώθει.\nΝα αισθάνεται, όπως νοιώθει ότι γεννήθηκε και, αν ένοιωθε γυναίκα, να υπερβεί την τρανσφοβία της εποχής και να προχωρήσει σε αλλαγή φύλου.\nΚαι ο Νίκος ασφυκτιούσε. Καιγόταν! Ένοιωθε μόνος, αν και είχε πολυπληθείς παρέες, γιατί ήταν πολύ cool το να υπάρχει ένας gay στην παρέα, που υποτίθεται ότι όλοι τον αποδέχονται χωρίς να τον κατακρίνουν.\nΈνοιωθε, όμως, μόνος απόλυτα. Δεν μπορούσε να τον καταλάβει κανείς. Τις συνεδρίες τις είχε σταματήσει, γιατί ο άλλοτε ευκατάστατος "μπαμπάς" είχε αναδουλειές στο μπαρ με την οικονομική κρίση και δεν μπορούσε να καλύπτει αυτό το έξοδο πολυτελείας ενώ ο άλλος "μπαμπάς" εξαφανίστηκε για πάντα από την ζωή του ακολουθώντας και εκείνος τον δικό του δρόμο με άλλον σύντροφο.\nΤο σκηνικό του προοιμίου, λοιπόν, κάπως έτσι εκτυλίχτηκε. Ήταν η ώρα των Θρησκευτικών και ένας μαθητής έθεσε στον θεολόγο καθηγητή το ερώτημα αν είναι αμαρτία η αλλαγή φύλου.\nΟ Νίκος με ορθάνοιχτα αυτιά και με πραγματικά καλή διάθεση περίμενε να ακούσει την απάντηση της κυρίας Ζαφειρίου, την οποία αγαπούσε και εκτιμούσε.\nΠριν προλάβει, όμως, να απαντήσει, ο Νίκος έφαγε μια σπρωξιά από τον Θάνο, που καθόταν από πίσω του και τού' πε με πνιχτό κοροϊδευτικό γέλιο˙ "Παπανικολάου, για σένα θα πει".\nΟ Νίκος χωρίς να απαντήσει σηκώθηκε όρθιος, βγήκε έξω από την τάξη και κατευθύνθηκε στο γραφείο της διευθύντριας.\n- Παπανικολάου, έφυγες όπως είσαι! Μεταβολή και σφαίρα. Δυο μέρες αποβολή.\nΈφυγε στα αλήθεια. Και ήθελε να φύγει για πάντα. Από παντού. Και από όλους. Και ανέβασε αυτό ακριβώς το statous "θέλω να φύγω...".\nΗ διευθύντρια εν τω μεταξύ έμαθε όσα έγιναν στην τάξη από τον θεολόγο και άρχισε να τον αναζητά με αγωνία.\nΠήρε τηλέφωνο στο σπίτι, πήρε και το αμάξι της και έκανε συνέχεια γύρους φοβισμένη για τις συνέπειες, που μπορεί να είχε για την ίδια η πράξη της.\nΚαι ο Νίκος ήθελε μόνο να φύγει. Δεν ήξερε που πατούσε και που πήγαινε. Όλα ήταν θολά μέσα του. Και αφού τριγύρισε σε γειτονιές άγνωστες για ώρες, βρέθηκε έξω από μία εκκλησία.\nΘα ήταν νωρίς το απόγευμα, γιατί δεν είχε πια ούτε κινητό. Το πέταξε σε έναν κάδο, μετά την ανάρτηση εκείνου τουstatous.\nΔεν τον ένοιαζαν ούτε λάικ ούτε καρδούλες ούτε λυπάμαι... Βασικά, μάλλον δεν τον ένοιαζε τίποτα πια.\nΌπως γύριζε εκεί, λοιπόν, στις δυτικές γωνιές της πόλης σαν την άδικη κατάρα, βρέθηκε κάποια στιγμή έξω από έναν όμορφο μεταβυζαντινό ναό.\nΧαμηλό, πετρόκτιστο, κατανυκτικό θαρρείς. Ασυναίσθητα ή υποσυνείδητα ή από άλλη πνευματική ίσως δύναμη παρακινημένος μπήκε μέσα. Κατευθύνθηκε προς την εικόνα του Χριστού και στάθηκε ώρα πολύ παρατηρώντας το Πρόσωπο εκείνο.\nΉταν όμορφος ο Χριστός, πρώτη φορά συγκλονίστηκε από τέτοια ωραιότητα. Όπως στεκόταν εκεί, πέρασε από κοντά ο παπάς της ενορίας, με το ζωστικό ανασηκωμένο και κουβαλώντας κάποια τρόφιμα.\n-Παλληκάρι, καλησπέρα. Θα είχες την καλωσύνη να με βοηθήσεις λίγο σε παρακαλώ;\nΟ Νίκος, που τον τελευταίο καιρό ένοιωθε άχρηστος και παντελώς αχρείαστος μάλλον χάρηκε με την πρόσκληση αυτή και προθυμοποιήθηκε να βοηθήσει.\nΌπως ξεφόρτωναν το ημιφορτηγό με τις προμήθειες για το συσσίτιο των φτωχών, έπιασαν δειλά και την κουβέντα.\nΑλληλοσυστήθηκαν, είπαν τα βασικά μόνο, βασικά, όμως, που ήταν αρκετά, για να παρατηρήσει ο ιερέας την βαθυτάτη θλίψη, που έκαιγε την καρδιά του Νίκου.\nΌταν τελείωσαν οι δουλειές, ο ιερέας του είπε˙ αν έχεις χρόνο, έλα λίγο να κουβεντιάσουμε, να σε κεράσουμε μια πορτοκαλάδα για τον κόπο σου. Κάθησαν πράγματι και ξαφνιάζοντας τον ιερέα ο Νίκος τον κεραυνοβόλησε με την ίδια ερώτηση του συμμαθητή του προς τον θεολόγο του σχολείου˙ «πάτερ, είναι αμαρτία η αλλαγή φύλου»;\nΟ ιερέας τότε με υπομονή και προσευχή, επικαλούμενος την θεία φώτιση για να απαντήσει σε αυτό το δύσκολο ερώτημα, του είπε περίπου αυτά τα λόγια˙ «άκουσε, καλό μου παιδί.\nΟ καλός Θεός έχει δημιουργήσει τα πάντα με σοφία. Με αγάπη. Έτσι, δημιούργησε και τον άνθρωπο δίνοντάς του μάλιστα περισσότερα και ασύγκριτα ανώτερα χαρίσματα από κάθε άλλο δημιούργημα.\nΤον δημιούργησε δική Του εικόνα. Του έδωσε αιώνια ζωή. Του έδωσε την δυνατότητα να γίνει όμοιος με Αυτόν. Και τον δημιούργησε, όπως λέει η Αγία Γραφή, άρρεν και θήλυ. Άντρα και γυναίκα. Αυτό είναι θείο δώρο.\nΓνωρίζει με την σοφία και την αγάπη Του ποιο φύλο μας ταιριάζει. Ας μην αμφισβητούμε εμείς την σοφία και την αγάπη Του θεωρώντας ότι θα τα καταφέρουμε καλύτερα. Και εκείνος ο δρόμος δεν είναι εύκολος. Είναι δύσβατος. Αν αλλάξει φύλο ένας άνθρωπος και μετά το μετανοιώσει;\nΑν έχει σοβαρές επιπλοκές στην υγεία του και κινδυνέψει η ζωή του; Είναι σοβαρά θέματα αυτά. Δεν είναι ότι ο Θεός θα τον τιμωρήσει ή θα πάψει να τον αγαπά. Ο Θεός πάντα αγαπά τα παιδιά Του, όσο μακριά Του και αν φύγουν.\nΠοτέ δεν παύει να είναι Πατέρας. Και, αν ορίζει κάποια πράγματα ως εντολές στον νόμο Του, είναι από την άμετρη αγάπη Του, για να μην πονέσουμε περισσότερο εμείς οι ίδιοι. Θα ήθελες να σου πω μια σχετική ιστορία»; Αργοκούνησε καταφατικά ο Νίκος το κεφάλι και διηγήθηκε ο ιερέας...\n«Την ιστορία αυτή μου την είπε ο πνευματικός μου πατέρας, που τώρα είναι επίσκοπος στην Κύπρο.\nΠριν πολλά χρόνια ένας νέος επισκέφτηκε το Άγιο Όρος και στο μοναστήρι, που φιλοξενήθηκε, εξομολογήθηκε στον πνευματικό ότι ήταν ομοφυλόφυλος.\nΟ πνευματικός ήταν πολύ αυστηρός και ούτε λίγο ούτε πολύ του είπε ότι αν δεν θεραπεύσει αυτό το πάθος δεν υπάρχει για εκείνον σωτηρία.\nΒγήκε από την εκκλησία και την εξομολόγηση απογοητευμένος ολότελα. Σκεφτόταν ακόμα και να δώσει τέλος στη ζωή του στο πέλαγο, που ατένιζε απέναντι από το μοναστήρι.\nΈνας μοναχός βλέποντάς τον τόσο λυπημένο τον πλησίασε και έμαθε όσα συνέβησαν και όσα τον βασάνιζαν.\nΤον ρώτησε ο μοναχός τότε, θα έρθεις μαζί μου να επισκεφτούμε κάποιον; Και επισκέφτηκαν τον Άγιο Παΐσιο τον Αγιορείτη.\nΟ Άγιος άκουσε με πολύ προσοχή και απέραντη αγάπη την δυσκολία του νέου και την ομολογία του ότι δεν μπορούσε να αλλάξει προτιμήσεις στο θέμα αυτό.\nΟ Άγιος τότε πήρε ένα ραβδί και κάνοντάς του διάφορες ερωτήσεις άρχισε να χαράζει κύκλους στο χώμα. Οι ερωτήσεις ήταν σαν και αυτές˙\n- μπορείς, παιδί μου, να πηγαίνεις κάθε Κυριακή στην Εκκλησία;\n- μπορείς να νηστεύεις κάθε Τετάρτη και Παρασκευή;\n- μπορείς να επισκέπτεσαι ένα γηροκομείο να κάνεις παρέα τους ηλικιωμένους;\nΣε κάθε καταφατική απάντηση ζωγράφιζε έναν κύκλο. Όταν τελείωσε, το χώμα είχε γεμίσει με πολλούς μικρούς κύκλους, τους οποίους περιέγραψε με έναν μεγαλύτερο.\n- Αυτός ο μεγάλος κύκλος είναι η ζωή σου, καλό μου παιδί.\nΟι πολλοί μικροί κύκλοι είναι όλα αυτά τα αγαθά πράγματα, που μπορείς να κάνεις, ενώ αυτός ο μικρός κύκλος που έμεινε στην άκρη είναι το πάθος, που δυσκολεύεσαι να αντιμετωπίσεις.\nΚάνε εσύ όλα αυτά, που μπορείς, και εκείνο που δεν μπορείς άσε το στην αγάπη του Θεού. Θα κάνουμε και πολύ προσευχή και δεν θα αφήσει ο Θεός».\nΠράγματι, ο νέος εκείνος με την προσευχή του Αγίου, τις φωτισμένες συμβουλές, τον προσωπικό αγώνα και την βοήθεια του Θεού αντιμετώπισε και θεράπευσε οριστικά το πάθος της ψυχής του. Έκανε, μάλιστα, και μία ευλογημένη οικογένεια.\nΟ Νίκος ακούγοντας την ιστορία αυτή ένοιωθε ακτίνες πνευματικές να τον διαπερνούν και να γιατρεύουν την ψυχή του.\nΈνοιωθε θείο φως να πλημμυρίζει την καρδιά του. Αντί για απόρριψη ή κολακεία διδάχτηκε αλήθειες, που έσωσαν την ψυχή του όχι μόνο από διλήμματα προσωπικά αλλά και από αποφάσεις, που θα ήταν καθοριστικές για την ζωή του.\n- Θα μπορούσα να εξομολογηθώ, πάτερ;\n- Μετά χαράς, παιδί μου, είπε ο ιερέας και πήγαν στο εξομολογητήριο, όπου έβαλε το πετραχήλι και άκουσε με προσοχή την εξομολόγηση του Νίκου, την πιο συγκινητική ίσως σε όλη την ζωή του. Και στο ερώτημα, τί πρέπει να κάνει στην συνέχεια, ακολούθησε ευλαβικά την ποιμαντική καθοδήγηση του ιερέα.\nΓύρισε στο σπίτι του να μην ανησυχούν, γύρισε και στο σχολείο του την επόμενη ημέρα. Όχι για μάθημα αλλά για αίτηση μετεγγραφής.\nΚαι, πραγματικά, πήγε σε ένα σχολείο, όπου τόσο η διεύθυνση του σχολείου όσο και ο σύλλογος των καθηγητών αλλά και οι συμμαθητές του τον αποδέχτηκαν με χαρά. Ένοιωσε σύντομα μέλος μιας οικογένειας. Και όχι μόνο μίας. Μία ήταν η οικογένεια στο σχολείο και άλλη μία στην ενορία.\nΜε την Χάρη του Θεού ο Νίκος όχι μόνο δεν έλειπε Κυριακή από την εκκλησία αλλά συμμετείχε ενεργά σε όλα τα μυστήρια και τις ακολουθίες και έγινε το δεξί χέρι του ιερέα.\nΤο σπουδαιότερο ίσως από όλα είναι ότι κατάφερε να συγχωρέσει τον εαυτό του για τις ενοχές, που αδίκως ένοιωθε και τον βασάνιζαν, αλλά και την «οικογένειά» του, καθώς έστω και δι' αυτής της οδού, της τεθλιμμένης και δύσβατης, γνώρισε τον Πατέρα, που δεν είχε ποτέ του.\nΑλλά και την μητέρα, την μάνα Παναγιά, που στέκει πάντοτε άγρυπνη κοντά στα πονεμένα παιδιά της.\nΝα τα σφουγγίσει τα δάκρυα. Να ακούσει τον πόνο τους. Να τα ζεστάνει στην αγκαλιά της. Να τα θηλάσει αγάπη και παραμυθία.\nΓλυκειά Παντάνασσα να θεραπεύει κάθε πόνο και να εύχεται στον Υιό της αδιαλείπτως για την σωτηρία του κόσμου όλου.


Β' Γερμανίας: Εχει ταχύτητα μεσοεπιθετικά η Δρέσδη | KingBet\nΒ' Γερμανίας: Εχει ταχύτητα μεσοεπιθετικά η Δρέσδη\nΓειτονικό ντέρμπι ανάμεσα σε Ντούισμπουργκ και Μπόχουμ όπου θεωρώ κάθε σημείο πιθανό και αναμέτρηση στο Μπίλεφελντ που μπορεί να έχει εκατέρωθεν φάσεις και τέρματα στη συνέχεια της δεύτερης αγωνιστικής της δεύτερης κατηγορίας της Γερμανίας.\nΝΤΟΥΙΣΜΠΟΥΡΓΚ – ΜΠΟΧΟΥΜ (14:00)\nΓήπεδο: ΣΑΟΥΙΝΖΛΑΝΤ ΡΑΪΖΕΝ ΑΡΕΝΑ (31.500), ΝΤΟΥΙΣΜΠΟΥΡΓΚ\nΑπόσταση (χλμ.): 45\nΣετ αποδόσεων: 2.58 – 3.25 – 2.72\n* Τα 11/12 πιο πρόσφατα επίσημα παιχνίδια της Ντούισμπουργκ με την Μπόχουμ στην έδρα της πρώτης, έληξαν με under.\nΡεπορτάζ: Αποχώρησε ηττημένη με 1-0 από την Δρέσδη. Στο γρήγορο πρώτο 45λεπτο είχε πιο κλασσικές φάσεις για γκολ σε καταστάσεις αντεπιθέσεων. Απέτυχε να ευστοχήσει και καθώς αμυντικά δεν ήταν ιδεατή, βρέθηκε πίσω στο σκορ. Είχε την πρωτοβουλία στο δεύτερο 45λεπτο, γλίτωσε τρις δεύτερο γκολ σε κόντρες, απέτυχε επίσης τρις να ισοφαρίσει στις δικές της καλές στιγμές.\nΗ ομάδα του Ιλια Γκρούεφ άρχισε ακριβώς όπως πέρσι το πρωτάθλημα. Με το ίδιο σκορ, στο ίδιο γήπεδο και τον ίδιο σκόρερ για την αντίπαλο. Αν είναι… αποφασισμένη να επαναλάβει τα περσινά, σήμερα θα έρθει ισόπαλη 1-1 με την Μπόχουμ, όπως στο ματς της δεύτερης αγωνιστικής της προηγούμενης σεζόν. Πέρα από την (στατιστική) πλάκα, οι «ζέβρες» εμφανίστηκαν όσο καλές τις περίμενα επιθετικά (αναποτελεσματικές βέβαια) και λιγότερο αξιόπιστες αμυντικές.\nΑγωνιστικά νέα: Πλήρης η αποστολή της. Εξέτισε ποινή αγωνιστικής ο νεοφερμένος επιθετικός Σουκουτά-Παζού.\nΠιθανή ενδεκάδα (3-4-1-2): Νταβάρι – Μπόμοϊερ, Νάουμπερ, Νόιμαν – Βίγκελ, Φρέντε, Σνέλχαρντ, Βόλτσε – Στόπελκαμπ – Τάστσι, Φερχέκ.\nΡεπορτάζ: Αναποτελεσματική στις τελικές ενέργειες σε όλο το ματς, υποδέχτηκε την Κολωνία και ηττήθηκε με 2-0 διότι ήταν και άτυχη στον τρόπο με τον οποίο δέχτηκε το πρώτο τέρμα. Εκτοτε, υποχρεωμένη να παίξει με την πρωτοβουλία, απέδειξε ξανά γιατί αυτό δεν είναι το καλύτερό της.\nΑγωνιστικά νέα: Η νέα αλλά ασήμαντη απώλεια είναι ο τραυματισμός του τρίτου τερματοφύλακα Κραφτ. Μακρόχρονα απουσιάζουν οι Μπαντόβσκι (αριστερός μπακ), Αϊζφελντ (κεντρικός μεσοεπιθετικός). Προτιμήθηκε να μείνει εκτός για δεύτερο σερί ματς ο λογιζόμενος βασικός κεντρικός μεσοεπιθετικός Μάιερ που δεν είναι 100% έτοιμος.\nΠιθανή ενδεκάδα (4-2-3-1): Ρίμαν – Γκιαμερά, Χόογκλαντ, Λάιτς, Ντανίλο – Λοσιλά, Τέσε – Κρουζ, Πάντοβιτς, Σαμ – Χίντερζεερ.\nΕΚΤΙΜΗΣΗ: Εξαιρετικά αμφίρροπη αναμέτρηση. Καθαρά θέμα σφαλμάτων θα είναι το ματς. Οποια κάνει τα περισσότερα θα ηττηθεί. Αν έπρεπε ντε και καλά να ποντάρω σε σημείο, στην ισοπαλία θα ήταν.\nΑΡΜΙΝΙΑ ΜΠΙΛΕΦΕΛΝΤ – ΝΤΙΝΑΜΟ ΔΡΕΣΔΗΣ (16:30)\nΓήπεδο: ΣΙΚΟ ΑΡΕΝΑ (26.515), ΜΠΙΛΕΦΕΛΝΤ\nΑπόσταση (χλμ.): 473\nΣετ αποδόσεων: 2.25 – 3.27 – 3.21\n* Μόλις δύο νίκες της εκάστοτε γηπεδούχου στα εννέα επίσημα ραντεβού τους.\nΡεπορτάζ: Αποχώρησε με την ισοπαλία με 1-1 από το Χάιντενχαϊμ. Φτωχή επιθετικά στο πρώτο 45λεπτο, βρέθηκε πίσω στο σκορ αλλά ήταν τυχερή (και ικανή) που ισοφάρισε στο “καπάκι”. Πήρε το πάνω χέρι στο δεύτερο 45λεπτο, ήταν σχεδόν σταθερά πιο κοντά στο να πετύχει το νικητήριο τέρμα, αλλά της έλειψε η ακρίβεια από την τελική ενέργεια (πάσα ή τελείωμα).\nΑγωνιστικά νέα: Με εξαίρεση τον μεσοεπιθετικό Κβάσνερ που έχει μακρόχρονο τραυματισμό και τον επιθετικό Νέτε που δεν υπολογίζεται, το απουσιολόγιο είναι για δεύτερο ματς στη σειρά «λευκό».\nΠιθανή ενδεκάδα (4-4-2): Ορτέγκα – Μπρούνερ, Μπέρεντ, Μπέρνερ, Χάρτερτς – Εντμουντσον, Πριτλ, Ζόιφερτ, Στάουντε – Κλοζ, Φόγκλζαμερ.\nΡεπορτάζ: Υποδέχτηκε την Ντούισμπουργκ και επικράτησε με 1-0. Σε πρώτο 45λεπτο γρήγορο, με μερικές φάσεις και για τις δύο ομάδες, αποδείχτηκε πιο ικανή στο να στείλει την μπάλα στα δίχτυα. Επαιξε εναντίον της μπάλας στο δεύτερο 45λεπτο, σε τρεις καλές κόντρες δεν έβαλε δεύτερο τέρμα, σε ισάριθμες απειλές, απέφυγε την ισοφάριση.\nΗ ομάδα του Ούβε Νόιχαουζ μπορεί να κρατήσει την καλή αρχή. Μπορεί να κρατήσει την καλή εικόνα που είχε επιτιθέμενη από τα άκρα, αλλά δεν μπορεί να είναι ενθουσιασμένη από την αμυντική συμπεριφορά της. Είχε κενά, δεν της στοίχισαν. «Χρειαζόμαστε περισσότερη ηρεμία», ήταν ένα από τα κεντρικά σχόλια των στελεχών της.\nΑγωνιστικά νέα: Τέθηκε νοκ άουτ με τραυματισμό ο βασικός χαφ Χάρτμαν. Αποχώρησε για την Αουε ο αναπληρωματικός επιθετικός Τέστρετ. Μικρό ερωτηματικό υπάρχει για τον (στην πρεμιέρα) βασικό κεντρικό αμυντικό Χαμαλάινεν. Παραμένουν τραυματίες ο τερματοφύλακας Μπος, ο λογιζόμενος βασικός κεντρικός αμυντικός Μπάλας και ο μακρόχρονα τραυματίας κεντρικός αμυντικός Γκόντερ.\nΠιθανή ενδεκάδα (3-4-3): Σούμπερτ – Ντούρνιτς, Μίλερ, Χάμαλαϊνεν – Βάλκβιστ, Εμπερτ, Χάρτμαν, Χάιζε – Κονέ, Ρέζερ, Ντούλιεβιτς\nΕΚΤΙΜΗΣΗ: Η Αρμίνια Μπίλεφελντ είχε ατέλειες σε τέτοια ματς στην προηγούμενη σεζόν. Ζορίζονταν στην δημιουργία και αμυντικά ήταν αναξιόπιστη. Η Ντινάμο Δρέσδης έδειξε στην πρεμιέρα της να διαθέτει αρκετή ταχύτητα μεσοεπιθετικά ώστε να είναι απειλητική στις κόντρες. Το goal φαντάζει ως λογική επιλογή αλλά πληρώνει ως καθαρό φαβορί, το over είναι πιο ανεκτό.\nΝΤΟΥΙΣΜΠΟΥΡΓΚ - ΜΠΟΧΟΥΜ X 3.30\nΑΡΜΙΝΙΑ ΜΠΙΛΕΦΕΛΝΤ - ΝΤΙΝΑΜΟ ΔΡΕΣΔΗΣ Over 1.90